
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 354 


30 Μαρτίου 2001 


ΑΠΟΦΑΣΕΙ Σ 

Αριθ. 30370 

Πρόγραμμα επιδότησης Νέων Θέσεων Εργασίας Ατόμων 
με Ειδικές Ανάγκες Απεξαρτημένων, Αποφυλακισμέ¬ 
νων, Νεαρών Παραβατικών Ατόμων ή Νεαρών Ατόμων 
που βρίσκονται σε Κοινωνικό Κίνδυνο. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Το Ν. 1262/1982, άρθρο 29 «Για την παροχή κινήτρων 
ενίσχυσης της οικονομικής και περιφερειακής ανάπτυξης 
της χώρας και τροποποίηση συναφών διατάξεων», όπως 
τροποποιήθηκε με τα άρθρα 6 και 7του Ν. 1836/1989 «Προ¬ 
ώθηση της απασχόλησης και της επαγγελματικής κατάρτι¬ 
σης και άλλες διατάξεις και το άρθρο 6 του Ν. 2434/1996. 

2. Τις διατάξεις της παρ. 2α του άρθρου 1 του Ν. 
2469/1997 «Περιορισμός και βελτίωση της αποτελεσματι- 
κότητας των κρατικών δαπανών» (Α' 38). 

3. Τις διατάξεις του Ν. 2434/1996 (ΦΕΚ 188/Α796). 
«Μέτρα πολιτικής για την απασχόληση και την επαγγελ¬ 
ματική εκπαίδευση και κατάρτιση και άλλες διατάξεις». 

4. Την ισχύουσα Εθνική και Κοινοτική Νομοθεσία που 
αφορά στην υλοποίηση και διαχείριση προγραμμάτων. 

5. Την ισχύουσα Φορολογική Νομοθεσία και ιδίωςτο νο¬ 
μότυπο των φορολογικών στοιχείων και παραστατικών. 

6. Την υπ’ αριθ. 630/6.3.2001 απόφαση του Δ.Σ. του 
Ο.Α.Ε.Δ. (αριθ. συνεδρίασης 10/6.3.2001), που μας υπο¬ 
βλήθηκε με το υπ’ αριθ. Β 107282/9.3.2001 έγγραφό του, 
αποφασίζουμε: 

Την κατάρτιση των κατωτέρω προγραμμάτων: 


Α. ΠΡΟΓΡΑΜΜΑ ΕΠΙΔΟΤΗΣΗΣ ΝΕΩΝ ΘΕΣΕΩΝ 
ΕΡΓΑΣΙΑΣ ΑΤΟΜΩΝ ΜΕ ΕΙΔΙΚΕΣ ΑΝΑΓΚΕΣ, 
ΑΠΕΞΑΡΤΗΜΕΝΩΝ ΑΠΟΦΥΛΑΚΙΣΜΕΝΩΝ και ΝΕΑΡΩΝ 
ΠΑΡΑΒΑΤΙΚΩΝ ΑΤΟΜΩΝ Ή ΝΕΑΡΩΝ ΑΤΟΜΩΝ ΠΟΥ 
ΒΡΙΣΚΟΝΤΑΙ ΣΕ ΚΟΙΝΩΝΙΚΟ ΚΙΝΔΥΝΟ 

1. ΚΑΤΑΡΤΙΣΗ ΠΡΟΓΡΑΜΜΑΤΟΣ 
Καταρτίζουμε Πρόγραμμα Επιχορήγησης Ιδιωτικών 
Επιχειρήσεων, Επιχειρήσεων Τοπικής Αυτοδιοίκησης, 
Ιδιωτικών Επιχειρήσεων που προσλαμβάνουν Άτομα με 


Ειδικές Ανάγκες με ή χωρίς την διαδικασία της υποχρεω¬ 
τικής πρόσληψης, Συνεταιρισμών, Επαγγελματικών Σω¬ 
ματείων και Ενώσεων αυτών, Σωματείων, Αστικών Εται¬ 
ριών μη κερδοσκοπικού χαρακτήρα, Κοινοπραξιών και γε¬ 
νικά Εργοδοτών για τη δημιουργία (1.800) Νέων θέσεων 
Εργασίας, για την απασχόληση ατόμων ευπαθών κοινωνι¬ 
κών ομάδων, ως εξής: 

- Υποπρόγραμμα Α. 1. Άτομα με Ειδικές Ανάγκες, ηλικίας 

18-65 ετών 

- Υποπρόγραμμα Α.2. Απεξαρτημένα Άτομα, από τοξικές 

ή άλλες ουσίες, ηλικίας 18-65 ετών 
-ΥποπρόγραμμαΑ.3.Αποφυλακισμένα Άτομα, ηλικίας 
18-65 ετών και Νεαρά Παραβατικά 
Άτομα ή Νεαρά Άτομα που βρίσκο¬ 
νται σε κοινωνικό κίνδυνο, ηλικίας 
16-24 ετών 

2. ΦΟΡΕΙΣ-ΕΠΙΧΕΙΡΗΣΕΙΣ ΠΟΥ ΔΕΝ ΕΝΤΑΣΣΟΝΤΑΙ 

2.1. Δεν εντάσσονται στο πρόγραμμα: 

• Δημόσιες Επιχειρήσεις και Οργανισμοί, ανεξάρτητα 
από το καθεστώς Δημοσίου ή Ιδιωτικού ή Μικτού Δικαίου 
που τους διέπει, όπως αναφέρονται στο άρθρο 51, του Ν. 
1892/90, όπως τροποποιήθηκε μετηνπαρ. 6, άρθρο 4, του 
Ν. 1943/91. 

• Όλες γενικά οι Τράπεζες, οι Δ.Ε.Κ.Ο. και οι θυγατρι¬ 
κές τους εταιρείες. 

• Η ΕΠΑΕ, οι ΠΑΕ, τα αθλητικά σωματεία, η ΕΣΑΚ, οι πο¬ 
λιτικές οργανώσεις και κόμματα. 

• Οι επιχειρήσεις που έχουν σχέση με τα τυχερά ψυχα¬ 
γωγικά, ηλεκτρονικά παιχνίδια (εκτός από τις επιχειρή¬ 
σεις ΠΡΟΠΟ και ΛΟΤΤΟ που επιχορηγούνται). 

• Όλες οι επιχειρήσεις που λειτουργούν αποκλειστικά 
και μόνο βραδινές ώρες. 

• Οι επιχειρήσεις που έχουν σύνθετο αντικείμενο δρα¬ 
στηριότητας και το ένα εξ’ αυτών περιλαμβάνεται στις 
εξαιρέσεις της παρούσας παραγράφου. 

2.2 Από τους φορείς της παρ. 2.1. εξαιρούνται οι εται¬ 
ρείες στις οποίες συμμετέχουν οι φορείς αυτοί και οι οποί¬ 
ες έχουν νομική μορφή Α.Ε., ΑΕΒΕ και ΕΠΕ και λειτουρ¬ 
γούν με τους κανόνες του ελεύθερου ανταγωνισμού και 
δεν έχουν μονοπωλιακό προνόμιο. 

3. ΔΕΣΜΕΥΤΙΚΕΣ ΠΕΡΙΠΤΩΣΕΙΣ ΜΗ ΥΠΑΓΩΓΗΣ 

3.1. Δεν επιχορηγούνται εργοδότες για την απασχόλη- 

ση ατόμων, με τα οποία είναι συγγενείς α' βαθμού εξ αί¬ 
ματος ή εξ αγχιστείας (γονείς, τέκνα, σύζυγοι, πεθεροί). 

3.2. Δεν επιχορηγούνται οι Ο.Ε., Ε.Ε., Α.Ε. και ΕΠΕ για 
την απασχόληση των ομόρρυθμων εταίρων στις Ο.Ε. και 
Ε.Ε., των μελών του Δ.Σ. στις Α.Ε. και των διαχειριστών 
που έχουν εταιρική μερίδα για τις ΕΠΕ. 

3.3. Δεν επιχορηγούνται οι Ο.Ε., Ε.Ε., Α.Ε. και ΕΠΕ για 
την απασχόληση ατόμων, τα οποία συνδέονται με συγγέ¬ 
νεια α'βαθμού (εξ αίματος ή εξ αγχιστείας) μετουςομορ- 
ρύθμους εταίρους των Ο.Ε. και Ε.Ε. ή μετά μέλη του Δ.Σ. 
των Α.Ε. ή με τους διαχειριστές που έχουν εταιρική μερί¬ 
δα στις ΕΠΕ. 

3.4. Δεν επιχορηγούνται οι Συνεταιρισμοί, τα Επαγγελ¬ 
ματικά Σωματεία και οι Ενώσεις αυτών, τα Σωματεία, οι 
Κοινωνικές Επιχειρήσεις ή οι Κοινοπραξίες γενικά,, για 
την απασχόληση μελών του Δ.Σ. τους. 

3.5. Δεν επιχορηγούνται οι επιχειρήσεις για την απα¬ 
σχόληση των ίδιων ατόμων, για τα οποία είχαν επιχορη¬ 
γηθεί από: 

- αυτοχρηματοδοτούμενο πρόγραμμα επιχορήγησης 
ΝΘΕ ΑΜΕΑ, Απεξαρτημένων, Αποφυλακισμένων και Νεα¬ 
ρών Παραβατικών Ατόμων, κατά τα έτη 1997, 1998, 1999 
και 2000 

- πρόγραμμα επιδότησης ΝΘΕ στο πλαίσιο της Κοινοτι¬ 
κής Πρωτοβουλίας «ΑΠΑΣΧΟΛΗΣΗ» ή του Ε.Π «ΚΑΤΑΠΟ¬ 
ΛΕΜΗΣΗ ΤΟΥ ΑΠΟΚΛΕΙΣΜΟΥ ΑΠΟ ΤΗΝ ΑΓΟΡΑ ΕΡ¬ 
ΓΑΣΙΑΣ». 

Εξαιρούνται και δύνανται να επιχορηγηθούν επιχειρή¬ 
σεις για την απασχόληση των ίδιων ατόμων, εφ’ όσον: 

- η επιχείρηση είχε επιχορηγηθεί από πρόγραμμα Σύμ¬ 
βασης Ορισμένου Χρόνου πλήρους απασχόλησης (όπως 
ορίζεται στην παράγραφο 4.3.) 

- το άτομο βρίσκεται το ανώτερο πέντε χρόνια πριν την 
θεμελίωση δικαιώματος συνταξιοδότησήςτου. 

- το άτομο έχει ψυχιατρικό πρόβλημα ή νοητική υστέρη¬ 
ση 

3.6. Δεν επιχορηγούνται επιχειρήσεις, για την εκ νέου 
πρόσληψη ατόμων, τα οποία είχαν απασχολήσει χωρίς 
επιχορήγηση, κατά το τελευταίο 12μηνο. 

3.7. Δεν επιχορηγούνται επιχειρήσεις, οι οποίες είχαν 
υπαχθεί σε πρόγραμμα επιδότησης ΝΘΕ παρελθόντων 
ετών, αλλά αποδεδειγμένα δεν τήρησαν τους όρους των 
προηγούμενων προγραμμάτων ή είχαν πολλές διακοπές. 

3.8. Δεν επιχορηγούνται εργοδότες για την πρόσληψη 
ατόμων, τα οποία απασχολούνται σε κατ’ οίκον εργασίες. 

3.9. Η απόλυση ή η οικειοθελής αποχώρηση ατόμων 
που εντάσσονται στο πρόγραμμα αυτό (υποπρογράμμα¬ 
τα Α. 1, Α.2, Α.3) δεν επιφέρει καμμία επίπτωση στην υλο¬ 
ποίηση των προγραμμάτων επιδότησης Νέων Θέσεων 
Εργασίας, τα οποία εφαρμόζονται από την Δ/νση Απα¬ 
σχόλησης του ΟΑΕΔ. 

4. ΔΙΑΡΘΡΩΣΗ ΠΡΟΓΡΑΜΜΑΤΟΣ 

4.1. ΠΛΗΡΟΥΣ ΑΠΑΣΧΟΛΗΣΗΣ ΤΕΤΡΑΕΤΟΥΣ ΔΙΑΡΚΕΙ¬ 
ΑΣ 

Για την δημιουργία χιλίων εξακοσίων (1.600) Νέων θέ¬ 
σεων Εργασίας πλήρους απασχόλησης, οι οποίες κατα- 
νέμονται ως εξής: 

- Άτομα με Ειδικές Ανάγκες: χίλιες τριακόσιες θέσεις 
(1.300) 

- Απεξαρτημένα Άτομα: διακόσιες θέσεις (200) 


- Αποφυλακισμένα, Νεαρά Παραβατικά Άτομα ή Νεαρά 
Άτομα που βρίσκονται σε κοινωνικό κίνδυνο: εκατό θέσεις 
( 100 ) 

Η διάρκεια της επιχορήγησης ορίζεται σε 36 μήνες, με 
την υποχρέωση ο εργοδότης να απασχολήσει το άτομο 
μετά τη λήξη του 36μηνου, άλλους δώδεκα (12) μήνες χω¬ 
ρίς επιχορήγηση. 

4.2. ΜΕΡΙΚΗΣ ΑΠΑΣΧΟΛΗΣΗΣ ΤΕΤΡΑΕΤΟΥΣ 
ΔΙΑΡΚΕΙΑΣ 

Για την δημιουργία πενήντα (50) Νέων Θέσεων Εργα¬ 
σίας μερικής απασχόλησης, Ατόμων με Ειδικές Ανάγκες. 
Η ημερήσια απασχόληση του ατόμου θα πρέπει να είναι 
τέσσερις ώρες, τουλάχιστον. 

Η διάρκεια της επιχορήγησης ορίζεται σε 36 μήνες, με 
την υποχρέωση ο εργοδότης να απασχολήσει το άτομο 
μετά τη λήξη του 36μηνου, άλλους δώδεκα (12) μήνες χω¬ 
ρίς επιχορήγηση. 

4.3. ΣΥΜΒΑΣΗΣ ΟΡΙΣΜΕΝΟΥ ΧΡΟΝΟΥ ΠΛΗΡΟΥΣ 
ΑΠΑΣΧΟΛΗΣΗΣ 

Για την δημιουργία εκατόν πενήντα (150) Νέων θέσεων 
Εργασίας για την απασχόληση ατόμων από επιχειρήσεις 
Τοπικής Αυτοδιοίκησης, σύμφωνα με το άρθρο 6, παρ. 
4κα, του Ν.2738/99 από Ξενοδοχειακές - Τουριστικές και 
άλλες Εποχιακές επιχειρήσεις, εφ’ όσον αυτές τους πα¬ 
ρέχουν απασχόληση από πέντε (5) μήνες το κατώτερο, 
έως και εννέα (9) μήνες το ανώτερο. 

Οι θέσεις με Σύμβαση Ορισμένου Χρόνου κατανέμονται 
ως εξής: 

- Άτομα με Ειδικές Ανάγκες: εκατό θέσεις (100) 

- Απεξαρτημένα Άτομα: τριάντα θέσεις (30) 

- Αποφυλακισμένα / Νεαρά Παραβατικά Άτομα ή Άτομα 
που βρίσκονται σε κοινωνικό κίνδυνο: είκοσι θέσεις (20) 

Η ημερομηνία έναρξης και λήξης της επιχορήγησης θα 
είναι η ημερομηνία έναρξης και λήξης της Σύμβασης Ορι¬ 
σμένου Χρόνου. 

5. ΠΟΣΟ ΕΠΙΧΟΡΗΓΗΣΗΣ 

5.1. Το ποσό της επιχορήγησης για κάθε προσλαμβα¬ 
νόμενο άτομο ορίζεται για όλα τα υποπρογράμματα ως 
εξής: 

• ΠΛΗΡΟΥΣ ΑΠΑΣΧΟΛΗΣΗΣ: επτά χιλιάδες πεντακό¬ 
σιες (7.500) δρχ. την ημέρα και για τους 36 μήνες. 

• ΣΥΜΒΑΣΗΣ ΟΡΙΣΜΕΝΟΥ ΧΡΟΝΟΥ: επτά χιλιάδες πε¬ 
ντακόσιες (7.500) δρχ. την ημέρα και για τους 9 μήνες. 

• ΜΕΡΙΚΗΣ ΑΠΑΣΧΟΛΗΣΗΣ: 

Πέντε χιλιάδες (5.000) δρχ. την ημέρα και για τους 36 
μήνες. 

5.2. Η επιχορήγηση θα υπολογίζεται για κάθε εργάσιμη 
ημέρα και μέχρι 26 ημέρες για κάθε μήνα, κατ’ ανώτατο 
όριο, χωρίς καμμία άλλη παροχή από τον ΟΑΕΔ (ασφάλι¬ 
ση κλπ). 

6. ΠΕΡΙΟΔΟΣ ΠΡΟΣΑΡΜΟΓΗΣ 

6.1 .Το πρώτο τρίμηνο από την πρόσληψη του ατόμου, 
θεωρείται ΠΕΡΙΟΔΟΣ ΠΡΟΣΑΡΜΟΓΗΣ. Στο διάστημα αυ¬ 
τό η επιχείρηση - εργοδότης που υπάγεται στο πρόγραμ¬ 
μα, υποχρεούται να ορίσει άτομο της επιχείρησης, το 
οποίο θα έχει την ευθύνη να εκπαιδεύσει τον εργαζόμενο 
στο αντικείμενο απασχόλησής του και να τον βοηθήσει να 
ενταχθεί ομαλά στην παραγωγική διαδικασία. 

Για τις ενέργειες αυτές, η επιχείρηση επιδοτείται με το 

ποσό των εκατό χιλιάδων 100.000 δρχ. Κατά την Περίοδο 
Προσαρμογής καταβάλλεται στην επιχείρηση και η κανο¬ 
νική ημερήσια επιχορήγηση. 

Το ποσό αυτό θα καταβάλλεται μετά τη λήξη του πρώ¬ 
του δωδεκαμήνου απασχόλησης του κάθε ατόμου και 
ύστερα από εισηγητική έκθεση του αρμοδίου υπαλλήλου 
της Υπηρεσίας του ΟΑΕΔ, ότι ο εργαζόμενος βοηθήθηκε 
ουσιαστικά και είχε θετική προσαρμογή στον εργασιακό 
Χώρο. 

6.2. Επιχειρήσεις που προσλαμβάνουν άτομα, τα οποία 
έχουν αποκτήσει προηγούμενη επαγγελματική εμπειρία 
ή διαθέτουν επαρκή επαγγελματικά εφόδια (γνώσεις-δε- 
ξιότητες) σχετικά με το αντικείμενο που πρόκειται να απα¬ 
σχοληθούν, δεν θα επιχορηγούνται για την υλοποίηση 
της Περιόδου Προσαρμογής, εκτός εάν κριθεί απαραίτη¬ 
το από τον αρμόδιο υπάλληλο του ΟΑΕΔ. 

6.3. Η μέθοδος υλοποίησης των ενεργειών προσαρμο¬ 
γής του ατόμου προσδιορίζεται σε ειδικά έντυπα, τα 
οποία θα δίνονται στην επιχείρηση από την Υπηρεσία του 
ΟΑΕΔ που θα εκδίδει την εγκριτική απόφαση υπαγωγής 
στο πρόγραμμα (Γρ. Εργασίας Ε.Κ.Ο, ΚΠΑ, Γρ. Εργασίας, 
Υ.Ν,Τ.Υ). 

7. ΠΡΟΫΠΟΘΕΣΕΙΣ ΥΠΑΓΩΓΗΣ 

Απαραίτητες προϋποθέσεις για την υπαγωγή επιχειρή¬ 
σεων είναι: 

7.1. Η επιχείρηση να προσλάβει άτομα που έχουν την 
Ελληνική Υπηκοότητα ή την Υπηκοότητα κράτους - μέ¬ 
λους της Ε.Ε. ή είναι Έλληνες Ομογενείς που απασχο¬ 
λούνται νόμιμα στην Ελλάδα ή εμπίπτουν στο άρθρο 11 
του ΚΑΝ/ΕΟΚ/1612/68. 

7.2. Η κατάθεση της σχετικής αίτησης με όλα τα απα¬ 
ραίτητα δικαιολογητικά να έχει γίνει μέχρι και την 
31/12/2001. Η πρόσληψη του ατόμου πρέπει να γίνει μέ¬ 
χρι και την 31/12/2001.. 

7.3. Η επιχείρηση, η οποία προσέλαβε άτομο των ομά¬ 
δων αυτών, τριάντα (30) εργάσιμες ημέρες πριν από την 
ημερομηνία υποβολής της αίτησης, είναι δυνατόν να υπα¬ 
χθεί στο πρόγραμμα και να επιχορηγηθεί από την ημερο¬ 
μηνία πρόσληψης του ατόμου. 

7.4. Η επιχείρηση να μην έχει απολύσει Άτομο με Ειδικές 
Ανάγκες κατά την διάρκεια των τριών (3) μηνών που προη- 
γούνταιτηςημερομηνίας υποβολήςτης σχετικής αίτησης 
στην αρμόδια υπηρεσία του ΟΑΕΔ. Η απόλυση άλλου ερ¬ 
γαζομένου πλην ΑΜΕΑ, δεν δεσμεύει την υπαγωγή της 
επιχείρησης στο πρόγραμμα. 

Στο πρόγραμμα μπορεί να υπαχθεί και η επιχείρηση, η 
οποία κατά την κρίσιμη περίοδο των τριών (3) μηνών απέ¬ 
λυσε ΑΜΕΑ, αλλά το αντικατέστησε με άλλο ΑΜΕΑ, κα¬ 
θώς και και η επιχείρηση, η οποία δεν αντικατέστησε Άτο¬ 
μο με Ειδικές Ανάγκες, το οποίο σταμάτησε να εργάζεται 
κατά την κρίσιμη περίοδο, επειδή στρατεύθηκε ή συντα- 
ξιοδοτήθηκε ή αποχώρησε οικειοθελώς. 

Στις περιπτώσεις αυτές η επιχείρηση πρέπει κατά την 
ημέρα υποβολήςτης αίτησης υπαγωγής να καταθέσει και 
τα ανάλογα δικαιολογητικά στράτευσης, συνταξιοδότη- 
σης ή παραίτησής τους. 

7.4. Επιχειρήσεις οι οποίες υποβάλλουν αίτηση για πρό¬ 
σληψη περισσοτέρων των τριών (3) Ατόμων με Ειδικές 
Ανάγκες ή άλλων ευπαθών κοινωνικά ομάδων, προκειμέ- 
νου να εγκριθεί η υπαγωγή τους στο πρόγραμμα, θα πρέ¬ 


πει τουλάχιστον το 40% του προσωπικού τους να μην ανή¬ 
κει στις ομάδες αυτές. 

8. ΔΙΚΑΙΟΛΟΓΗΤΙΚΑ ΥΠΑΓΩΓΗΣ 

8.1. Μια επιχείρηση για να υπαχθεί στο πρόγραμμα θα 
πρέπει να υποβάλλει στην αρμόδια Υπηρεσία του ΟΑΕΔ 
(Γρ. Εργασίας ΕΚΟή ΚΠΑή Γρ. Εργασίας ή Υ.Ν. ήΤ.Υ.)τα 
εξής δικαιολογητικά: 

α) Αίτηση που θα περιέχει την επωνυμία της επιχείρη¬ 
σης, το αντικείμενο της οικονομικής δραστηριότητας και 
τον αριθμό των ατόμων που θα προσλάβει σύμφωνα με το 
πρόγραμμα. 

β.1) Εάν πρόκειται για πρόσληψη ΑΜΕΑ, έντυπη υπεύ¬ 
θυνη δήλωση ότι: 

• το τρίμηνο που προηγείται από το μήνα της πρόσλη¬ 
ψης του Ατόμου με Ειδικές Ανάγκες, δεν απέλυσε άλλα 
Άτομα με Ειδικές Ανάγκες ή ότι αυτούς που απέλυσε τους 
αντικατέστησε (εφ’ όσον είχε την υποχρέωση) 

• κατά τον ενδιάμεσο χρόνο μεταξύ ημερομηνίας αίτη¬ 
σης υπαγωγής στο πρόγραμμα και ημερομηνίας έκδοσης 
της εγκριτικής απόφασης δεν θα απολύσει Άτομα με Ειδι¬ 
κές Ανάγκες 

• έλαβε γνώση και αποδέχεται τους όρους του προ¬ 
γράμματος αυτού. 

β.2) Εάν πρόκειται για Απεξαρτημένα, Αποφυλακισμέ¬ 
να, Νεαρά παραβατικά άτομα ή Νεαρά άτομα που βρί¬ 
σκονται σε κοινωνικό κίνδυνο, έντυπη υπεύθυνη δήλωση 
ότι: 

• έλαβε γνώση και αποδέχεται τους όρους του προ¬ 
γράμματος. 

8.2. Ένα άτομο, για να υπαχθεί στο πρόγραμμα, θα πρέ¬ 
πει να υποβάλλει στην αρμόδια υπηρεσία του ΟΑΕΔ (ΓΈ. 
ΕΚΟ ή ΚΠΑ ή ΓΈ. ή Τ.Υ. ή Υ.Ν.) τα παρακάτω δικαιολογη- 
τικά ανάλογα με την ειδική ομάδα πληθυσμού στην οποία 
ανήκει: 

α) Για τα άτομα με ειδικές ανάγκες: 

• Απόφαση της Υγειονομικής Επιτροπής του Ι.Κ.Α., με 
την οποία να πιστοποιείται ότι το άτομο έχει ποσοστό ανα¬ 
πηρίας 50% και άνω και εφ’ όσον δεν αναγράφεται ο χα¬ 
ρακτηρισμός "ανίκανος για εργασία" 

β) Για τα αποφυλακισμένα άτομα: 

• Αποφυλακιστήριο με χρονολογία αποφυλάκισης το 
ανώτερο τρία (3) χρόνια από την ημερομηνία υποβολής 
της αίτησης, δηλαδή μετά την 1/1/1998. 

• Εισηγητική Έκθεση της Κοινωνικής Υπηρεσίας ή του 
Δ/ντή της φυλακής ή άλλης αρμόδιας υπηρεσίας του 
Υπουργείου Δικαιοσύνης, ότι το άτομο προτείνεται να 
μπει στο πρόγραμμα, επιδότησης της απασχόλησης του 
ΟΑΕΔ 

Επισημαίνεται ότι: 

- τα άτομα που θα υπαχθούν σε αυτά τα προγράμματα 
θα πρέπει να έχουν εκτίσει ποινή φυλάκισης 6 μηνών, του¬ 
λάχιστον. 

- τα αποφυλακισμένα άτομα, των οποίων ο λόγος φυ¬ 
λάκισης σχετίζεται με παράβαση του Νόμου περί ναρκω¬ 
τικών δεν θα υπάγονται στο πρόγραμμα 

γ) Για τα νεαρά παραβατικά άτομα (άτομα που τους 
έχουν επιβληθεί αναμορφωτικά μέτρα ή ποινικός σωφρο¬ 
νισμός) ή τα Νεαρά Άτομα που βρίσκονται σε κοινωνικό 
κίνδυνο: 

• Εισηγητική Έκθεση της Κοινωνικής Υπηρεσίας ή της 

Εταιρείας Προστασίας Ανηλίκων ή άλλου αρμόδιου φο¬ 
ρέα κοινωνικής παρέμβασης (Υπ. Υγείας Πρόνοιας, Εθνι¬ 
κός Οργανισμός Πρόνοιας, Δήμοι κλπ) ότι το άτομο προ- 
τείνεται να μπει στο πρόγραμμα.επιδότησης της απασχό¬ 
λησης του ΟΑΕΔ 

δ) Γιατα απεξαρτημένα άτομα: 

• Αποδεικτικό /Βεβαίωση από θεσμοθετημένο φορέα 
απεξάρτησης (18 ΑΝΩ, ΚΕ.ΘΕ.Α., Ο.ΚΑ.ΝΑ) ότι το άτομο 
ολοκλήρωσε πρόγραμμα απεξάρτησης από τοξικές ή άλ¬ 
λες ουσίες. 

• Είναι επίσης δυνατή η υπαγωγή των ατόμων που προ¬ 
σκομίζουν: 

- Γραπτή σύμφωνη γνώμη του φορέα απεξάρητησης για 
όσους βρίσκονται στο τελευταίο στάδιο της κοινωνικής 
επανένταξης προγράμματος απεξάρτησης. Στις περι¬ 
πτώσεις αυτές, ο φορέας υποχρεούται να παρακολουθεί 
τα άτομα στον εργασιακό χώρο και να τους παρέχει ψυ- 
χοκοινωνική στήριξη. 

- Γ ραπτή σύμφωνη γνώμη του Ο.ΚΑ.Ν.Α για όσους πα¬ 
ρακολουθούν το σταθεροποιητικό πρόγραμμα Μεθαδό- 
νης. Στην περίπτωση αυτή τα άτομα θα επιλέγονται από 
την διεπιστημονική ομάδα του ΟΚΑΝΑ, η οποία αναλαμ¬ 
βάνει την ευθύνη να προτείνει τα άτομα και να τα στηρίζει 
κατά τη προσαρμογή τους στον εργασιακό χώρο. 

Και στις δύο τελευταίες περιπτώσεις πρέπει να ορίζεται 
επιστημονικός σύμβουλος για τη στήριξη του απασχο¬ 
λούμενου, ο οποίος θα συνεργάζεται με τις Υπηρεσίες 
του ΟΑΕΔ. 

9. ΕΚΔΟΣΗ ΑΠΟΦΑΣΕΩΝ ΥΠΑΓΩΓΗΣ 

9.1. Οι εγκριτικές αποφάσεις θα εκδίδονται: 

α) Για το Νομό Αττικής (πλην Τ.Υ. ΟΑΕΔ Μεγάρων, 
Ελευσίνας και Λαυρίου): 

- από το Γ ραφείο Εργασίας Ειδικών Κοινωνικών Ομάδων 
Αθηνών, εφ’όσον πρόκειται για Άτομα με Ειδικές Ανάγκες 

- από τις κοινές δομές του ΟΑΕΔ, δηλαδή, τα κατά τό¬ 
πους Κέντρα Προώθησης της Απασχόλησης (ΚΠΑ) ή Γρ. 
Εργασίας ή Τ.Υ. εφ’ όσον πρόκειται για Αποφυλακισμένα, 
Νεαρά Παραβατικά, Απεξαρτημένα Άτομα ή Νεαρά Άτο¬ 
μα που βρίσκονται σε κοινωνικό κίνδυνο, εκτός εκείνων 
που εμπίπτουν γεωγραφικά στην αρμοδιότητα του Γ ρα¬ 
φείου Εργασίας Ειδικών Κοινωνικών Ομάδων Αθηνών και 
τα οποία θα εξυπηρετούνται από αυτό. 

β) Γ ιατο Νομό Θεσσαλονίκης από το Γ ραφείο Εργασίας 
Ειδικών Κοινωνικών Ομάδων Θεσσαλονίκης για όλες τις 
ομάδες, εκτός των Αποφυλακισμένων, Νεαρών Παραβα- 
τικών, Απεξαρτημένων Ατόμων ή Ατόμων που βρίσκονται 
σε κοινωνικό κίνδυνο, που εμπίπτουν γεωγραφικά στην 
αρμοδιότητα των Τ.Υ. Πύλης Αξιού και Νεάπολης και τα 
οποία θα εξυπηρετούνται από αυτές. 

γ) Για τους Νομούς, Αχαϊας, Ηρακλείου Κρήτης, Μα¬ 
γνησίας και Λάρισας από τα αντίστοιχα Γ ραφεία Εργα¬ 
σίας Ειδικών Κοινωνικών Ομάδων για όλες τις ομάδες. 

δ) Γ ια όλους τους υπόλοιπους νομούς της Επικράτειας 
οι αποφάσεις θα εκδίδονται από τις κατά τόπους αρμό¬ 
διες Υπηρεσίες (Υ.Ν. ή ΚΠΑ ή Γ ραφεία Εργασίας ή Τ.Υ.) 
για όλες τις ομάδες. 

9.2. Η αρμόδια Υπηρεσία του ΟΑΕΔ υποχρεούται στην 
έκδοση εγκριτικής απόφασης μέσα σε είκοσι (20) ημέρες 
το ανώτερο, από την ημερομηνία υποβολής της σχετικής 
αίτησης. 


9.3. Η έκδοση της εγκριτικής απόφασης θα γίνεται μετά 
την πρόσληψη του ατόμου και εφ’ όσον πληρούνται οι 
προϋποθέσεις υπαγωγής στο πρόγραμμα,.τόσο από την 
πλευρά της επιχείρησης όσο και από την πλευρά του ερ¬ 
γαζόμενου. 

9.4. Οι εγκριτικές αποφάσεις υπαγωγής θα κοινοποιούνται 
στις αρμόδιες για την καταβολή της επιχορήγησης Υπηρε¬ 
σίες του ΟΑΕΔ, στην Περ/κή Δ/νση, στην Διοίκηση - Υπηρε¬ 
σία Ειδικών Κοινωνικών Ομάδων καθώς και στον εργοδότη. 

10. ΔΙΚΑΙΟΛΟΓΗΤΙΚΑ ΓΙΑ ΚΑΤΑΒΟΛΗ ΕΠΙΧΟΡΗΓΗΣΗΣ 

Γ ια την καταβολή της επιχορήγησης η επιχείρηση θα 

υποβάλει στην αρμόδια Υπηρεσία του ΟΑΕΔ τα εξής δι- 
καιολογητικά: 

10.1 Κατάσταση χωριστή για κάθε πρόγραμμα που θα 
περιλαμβάνει: 

• Το ονοματεπώνυμο των προσληφθέντων βάσει του 
προγράμματος 

• Τη χρονολογία γέννησης, την ειδικότητα, τη χρονο¬ 
λογία πρόσληψης, το συνολικό αριθμό ημερών απασχό- 
λησης 

• Το ποσό με το οποίο βαρύνεται ο ΟΑΕΔ σύμφωνα με 
το πρόγραμμα 

• Το συνολικό ακαθάριστο ποσό που δικαιούται ο ερ¬ 
γαζόμενος, σύμφωνα με τις ισχύουσες Συλλογικές Συμ¬ 
βάσεις Εργασίας (Σ.Σ.Ε). 

• Στήλη υπεύθυνης δήλωσης, στην οποία να έχουν υπο¬ 
γράψει τα απασχοληθέντα άτομα, ότι εργάσθηκαν και 
πληρώθηκαν για το χρονικό διάστημα, για το οποίο ζητεί¬ 
ται η επιχορήγηση. 

Σε περίπτωση που δεν υπάρχει η ως άνω υπογραφή των 
ατόμων γιατί έχει διακοπεί η σχέση εργασίας τους με τον 
εργοδότη (απόλυση, οικειοθελής αποχώρηση κλπ), θα 
λαμβάνεται ως αποδεικτικό στοιχείο απασχόλησής τους 
η μισθολογική κατάσταση θεωρημένη από το ΙΚΑ και 
υπεύθυνη δήλωση του Ν.1599/86 του εργοδότη, ότι απα¬ 
σχόλησε τα άτομα αυτά. 

10.2. Φωτοτυπημένο αντίγραφο της αναγγελίας πρό¬ 
σληψης των εργαζομένων, μόνο για την πρώτη φορά υπο¬ 
βολής των δικαιολογητικών. 

10.3. Βιβλιάριο αγοράς ενσήμων Ι.Κ.Α. (επικυρωμένες 
φωτοτυπίες). 

Είναι δυνατή η καταβολή της επιχορήγησης και σε πε¬ 
ρίπτωση που ο φορέας κοινωνικής ασφάλισης έχει επι¬ 
βάλλει στην επιχείρηση πράξη εισφορών και έχει προχω¬ 
ρήσει σε διακονισμό της καταβολής των εισφορών αυ¬ 
τών. Στην περίπτωση αυτή ο εργοδότης προσκομίζει την 
πράξη αυτή και το διακανονισμό. 

10.4. Βεβαίωση ασφαλιστικής και φορολογικής ενημε¬ 
ρότητας ή βεβαίωση οφειλής, εφ’ όσον πρόκειται να κα¬ 
ταβληθεί άνω των 500.000 δρχ. 

10.5. Επικυρωμένη φωτοτυπία αστυνομικήςταυτότητας 
των προσληφθέντων μισθωτών (μόνο για την πρώτη φο¬ 
ρά υποβολής δικαιολογητικών). 

11. ΑΞΙΩΣΕΙΣ ΕΡΓΟΔΟΤΩΝ 

11.1.Είσπραξη Επιχορήγησης: 

Η υποβολή αίτησης με τα απαραίτητα δικαιολογητικά 
από τους εργοδότες για είσπραξη της επιχορήγησης δύ- 
ναται να υποβληθούν, το αργότερο, εντός έξι (6) μηνών, 
από την συμπλήρωση κάθε διμήνου απασχόλησης του 
ατόμου. 

11.2. Η αρμόδια Υπηρεσία του ΟΑΕΔυποχρεούταιοτην 
έκδοση Απόφασης Καταβολής Επιχορήγησης εντός είκο¬ 
σι (20) εργασίμων ημερών από την ημερομηνία υποβολής 
της σχετικής αίτησης για την καταβολή της επιχορήγη¬ 
σης. 

11.3. Επισημαίνεται ότι εάν το άτομο αποχωρήσει οικει- 
οθελώς ή προκύψουν λόγοι διακοπής του προγράμματος 
(σοβαρή ασθένεια, συνταξιοδότηση, στράτευση και άλ¬ 
λοι ειδικοί λόγοι), η επιχορήγηση στην επιχείρηση θα κα¬ 
ταβληθεί κανονικά μέχρι την ημέρα απασχόλησης του 
ατόμου, ανεξάρτητα από τον χρόνο απασχόλησής του, 
ακόμα και για διάστημα μικρότερο του διμήνου. 

11.4. Παραγραφή αξιώσεων για την είσπραξη της επι¬ 
χορήγησης: 

• Αξιώσεις εργοδοτών για είσπραξη της επιχορήγησης, 
οι οποίες ασκούνται μετά τη συμπλήρωση έξι (6) μηνών 
από την λήξη κάθε διμήνου πραγματικής απασχόλησης 
του ατόμου, παραγράφονται. 

• Η είσπραξη της επιχορήγησης από τους εργοδότες 
πρέπει να γίνεται εντός δύο μηνών από τη ημερομηνία έκ¬ 
δοσης της επιταγής. Μετά την παρέλευση της προθε¬ 
σμίας αυτής, η αξίωση παραγράφεται. 

12. ΑΠΟΛΥΣΗ - ΑΝΤΙΚΑΤΑΣΤΑΣΗ ΑΜΕΑ 

12.1. Σε περίπτωση απόλυσης ΑΜΕΑ, πριν από τη λήξη 
του προγράμματος (σαράντα οκτώ (48) μήνες), η επιχεί¬ 
ρηση είναι υποχρεωμένη να το αντικαταστήσει με άλλο 
ΑΜΕΑ, το αργότερο μέσα σε εξήντα (60) εργάσιμες ημέ¬ 
ρες από την απόλυση. Στην περίπτωση αυτή η επιχορή¬ 
γηση θα συνεχιστεί από την ημερομηνία της αντικατά- 
στασηςτου απολυθέντος και μέχριτη λήξη του προγράμ¬ 
ματος. 

Στην αντίθετη περίπτωση η επιχείρηση είναι υποχρεω¬ 
μένη να επιστρέφει το μισό της επιχορήγησης που της κα¬ 
ταβλήθηκε, μέχρι την ημέρα της απόλυσης του ατόμου. 

12.2. Εξαιρείται της υποχρέωσης αντικατάστασης 
Α.Μ.Ε.Α.: 

• Επιχείρηση, που δεν εξευρίσκει άλλο Άτομο με Ειδι¬ 
κές Ανάγκες της αυτής ή παραπλήσιας ειδικότητας, βε- 
βαιουμένου τούτου από την αρμόδια Υπηρεσία του ΟΑ- 
ΕΔ. Η βεβαίωση αυτή θα παραμένει στον φάκελλο της επι¬ 
χείρησης που τηρεί η κατά τόπο αρμόδια Υπηρεσία του 
ΟΑΕΔ. 

• Επιχείρηση, της οποίας ο εργαζόμενος κατά το διά¬ 
στημα του προγράμματος, απεχώρησε οικειοθελώς ή 
στρατεύθηκεή συνταξιοδοτήθηκε. Στην περίπτωση αυτή 
η επιχείρηση θα επιχορηγηθεί κανονικά μέχρι την προη¬ 
γούμενη της οικειοθελούς αποχώρησης ή στράτευσης ή 
συνταξιοδότησης του Ατόμου με Ειδικές Ανάγκες, μη 
υποχρεούμενη στην αντικατάστασή του με άλλο Άτομο 
με Ειδικές Ανάγκες. 

12.3. Η επιχείρηση, εάν το επιθυμεί, έχει την δυνατότη¬ 
τα να αντικαταστήσει το ΑΜΕΑ με απεξαρτημένο, αποφυ¬ 
λακισμένο ή νεαρό παραβατικό άτομο, εφ’όσον δεν βρε¬ 
θεί ΑΜΕΑ. Στην περίπτωση αυτή η επιχορήγηση θα συνε¬ 
χιστεί από την ημερομηνία της αντικατάστασης του 
απολυθέντος και μέχριτη λήξη του προγράμματος. 

12.4. Η επιχείρηση δεν υποχρεούται στην αντικατάστα¬ 
ση του ατόμου, το οποίο απέλυσε, εφ’όσον πρόκειται για 
απεξαρτημένο, αποφυλακισμένο ή νεαρό παραβατικό 
άτομο. 


13. ΜΕΤΑΤΡΟΠΗ ΠΡΟΓΡΑΜΜΑΤΟΣ 

13.1. Μετατροπή Προγράμματος από Μερικής Απασχό¬ 
λησης σε Πλήρους Απασχόλησης τετραετούς διάρκειας: 

Είναι δυνατή η μετατροπή του προγράμματος μερικής 
απασχόλησης σε πρόγραμμα πλήρους απασχόλησης για 
το υπόλοιπο διάστημα και μέχρι τη λήξη του, εάν στη 
διάρκεια του πρώτου δωδεκάμηνου το άτομο έχει θετική 
προσαρμογή στον εργασιακό χώρο. 

Η μετατροπή του προγράμματος θα γίνεται μετά από αί¬ 
τηση της επιχείρησης και θα εκδίδεται τροποποιητική 
απόφαση, εντός είκοσι (20) ημερών από την αρμόδια υπη¬ 
ρεσία του ΟΑΕΔ που εξέδωσε την αρχική απόφαση υπα¬ 
γωγής. 

13.2 Μετατροπή Προγράμματος από Σύμβασης Ορι¬ 
σμένου Χρόνου σε Πλήρους Απασχόλησης τετραετούς 
διάρκειας: 

Οι Δημοτικές Επιχειρήσεις που προσλαμβάνουν άτομα 
με σύμβαση ορισμένου χρόνου έχουν τη δυνατότητα με¬ 
τατροπής του προγράμματος σύμβασης ορισμένου χρό¬ 
νου σε πρόγραμμα πλήρους απασχόλησης τετραετούς 
διάρκειας, για το υπόλοιπο του χρόνου και μέχρι την συ¬ 
μπλήρωση 48μήνου. 

Η μετατροπή του προγράμματος θα γίνεται μετά από αί¬ 
τηση της επιχείρησης και θα εκδίδεται τροποποιητική 
απόφαση εντός είκοσι (20) ημερών από την αρμόδια υπη¬ 
ρεσία του ΟΑΕΔ που εξέδωσε την αρχική απόφαση υπα¬ 
γωγής. 

14. ΕΠΙΜΗΚΥΝΣΗ ΧΡΟΝΟΥ ΕΠΙΧΟΡΗΓΗΣΗΣ 

14.1. Είναι δυνατή η επιμήκυνση του χρόνου επιχορή¬ 
γησης (36μηνου) κατά τέσσερις (4) το πολύ μήνες σε πε¬ 
ρίπτωση χορήγησης ομαδικής άδειας, απουσίας προσω¬ 
πικού, σοβαρής ασθένειας εργαζομένου, άδειας χωρίς 
αποδοχές, μετά από αίτηση του εργοδότη και απόφαση 
του Προϊσταμένου της αρμόδιας Υπηρεσίας του ΟΑΕΔ. 

14.2 Ειδικά για τα άτομα με ψυχιατρικά προβλήματα και 
για τις περιπτώσεις άδειας κυοφορίας - τοκετού, ο χρό¬ 
νος επιχορήγησης (36 μήνες) του εργοδότη, μπορεί να 
επιμηκυνθεί μέχρι και έξι (6) μήνες, αφού προηγουμένως 
προσκομισθεί βεβαίωση από τον αρμόδιο γιατρό. 

15. ΔΙΑΚΟΠΗ ΕΠΙΧΟΡΗΓΗΣΗΣ 

15.1. Η κατά τόπο αρμόδια Υπηρεσία του ΟΑΕΔ υπο- 
χρεούται να πραγματοποιεί επιτόπιους ελέγχους για την 
διαπίστωση της τήρησης των όρων του προγράμματος 
και να συντάσσει σχετικές εκθέσεις. 

15.2. Η επιχορήγηση διακόπτεται σε περίπτωση παρά¬ 
βασης των όρων του προγράμματος και θα εφαρμόζονται 
οι διατάξεις των παρ. 7 και 8, του άρθρου 29, του Ν. 
1262/82, όπως συμπληρώθηκε από τα άρθρα 6 και 7, του 
Ν. 1836/89. 

15.3. ΟΔιευθυντήςτου Γραφείου Εργασίας Ειδικών Κοι¬ 
νωνικών Ομάδων ή ΚΠΑ ή Γ ραφείου Εργασίας ή Τ. Υ. ή Υ.Ν. 
του Οργανισμού αποφαίνεται, με αιτιολογημένη Απόφασή 
του, για τη διακοπή της επιχορήγησης, με ή χωρίς επιπτώ¬ 
σεις, σύμφωνα με τους όρους του προγράμματος. Η επι¬ 
χείρηση έχει το δικαίωμα να υποβάλλει ένσταση κατά της 
Απόφασης αυτής, σύμφωνα με τα όσα ορίζονται στην Πα¬ 
ράγραφο 2 «Επίλυση Διαφορών» του Κεφαλαίου Δ. «Γενι¬ 
κές Διατάξεις» της παρούσης απόφασης. 

15.4. Σε περίπτωση που η επιχείρηση δεν επιστρέφει 
εμπρόθεσμα το ποσό που της ζητείται, συντάσσεται, με- 

τά από απόφαση του Δ.Σ. του Οργανισμού, Πράξη Βεβαί¬ 
ωσης Οφειλής και αποστέλλεται στην αρμόδια ΔΟΥ για 
βεβαίωση και είσπραξη του ποσού. 

16. ΑΝΑΔΡΟΜΙΚΗ ΙΣΧΥΣ 

Στο πρόγραμμα είναι δυνατό να υπαχθούν και επιχορη¬ 
γηθούν επιχειρήσεις για άτομα που προσέλαβαν από 
1/1/2001 και μέχρι 30 ημέρες από την κοινοποίηση της 
απόφασης αυτής στις αρμόδιες Υπηρεσίες του ΟΑΕΔ. 

17. ΚΑΛΥΨΗ ΘΕΣΕΩΝ 

Σε περίπτωση που οι προβλεπόμενες θέσεις για μια 
ομάδα στόχου καλυφθούν, είναι δυνατόν να γίνεται χρή¬ 
ση των θέσεων άλλης ομάδας στόχου που δεν έχει απορ¬ 
ροφητικότητα. 

Β. ΠΡΟΓΡΑΜΜΑ ΕΠΙΔΟΤΗΣΗΣ ΝΕΩΝ ΕΛΕΥΘΕΡΩΝ 

ΕΠΑΓΓΕΛΜΑΤΙΩΝ ΓΙΑ ΑΤΟΜΑ ΜΕ ΕΙΔΙΚΕΣ ΑΝΑΓΚΕΣ, 

ΑΠΕΞΑΡΤΗΜΕΝΑ ΚΑΙ ΑΠΟΦΥΛΑΚΙΣΜΕΝΑ ΑΤΟΜΑ 

1. ΚΑΤΑΡΤΙΣΗ ΠΡΟΓΡΑΜΜΑΤΟΣ 

1.1. Καταρτίζουμε πρόγραμμα επιχορήγησης επτακο¬ 
σίων (700) Νέων Ελεύθερων Επαγγελματιών, οι οποίες 
κατανέμονται ως εξής: 

-ΥποπρόγραμμαΒ.1.Άτομα με Ειδικές Ανάγκες, ηλι¬ 
κίας από 18-58 ετών: τετρακόσιες 
πενήντα θέσεις (450) 

-Υποπρόγραμμα Β.2. ΑπεξαρτημέναΆτομααπότοξικές 
ή άλλες ουσίες, ηλικίας 18-65 
ετών: εκατό θέσεις (100) 

-Υποπρόγραμμα Β.3. Αποφυλακισμένα Άτομα, ηλικίας 
18-65 ετών: εκατόν πενήντα θέ¬ 
σεις (150) 

1.2. Η διάρκεια της επιχορήγησης για κάθε Ελεύθερο 
Επαγγελματία που υπάγεται στο πρόγραμμα αυτό, καθο¬ 
ρίζεται σε σαράντα οκτώ (48) μήνες από την ημερομηνία 
έκδοσης της σχετικής εγκριτικής απόφασης. 

2. ΔΕΣΜΕΥΤΙΚΕΣ ΠΕΡΙΠΤΩΣΕΙΣ ΜΗ ΥΠΑΓΩΓΗΣ 

Δεν είναι δυνατή η υπαγωγή στο πρόγραμμα: 

2.1. Των Επιχειρήσεων με τυχερά, ψυχαγωγικά ή ηλε¬ 
κτρονικά παιχνίδια, (εξαιρουμένων των πρακτορείων Π ΡΟ- 
ΠΟ και ΛΟΤΤΟ που μπορούν να υπαχθούν στο πρόγραμμα) 

2.2. Όλων των επιχειρήσεων που λειτουργούν αποκλει¬ 
στικά και μόνο βραδινές ώρες. 

2.3. Των Ανωνύμων Εταιρειών (Α.Ε.) 

2.4. Των Αστικών Μη Κερδοσκοπικών Εταιρειών 

2.5. Των επιχειρήσεων που έχουν σύνθετο αντικείμενο 
δραστηριότητας και 

το ένα εξ αυτών περιλαμβάνεται στις εξαιρέσεις της πα- 
ρούσης παραγράφου. 

2.6. ΤωνΝ.Ε.Ε. που έχουν επιχορηγηθεί από το 1995 και 
μετά: 

- από αυτοχρηματοδοτούμενο πρόγραμμα επιχορήγη¬ 
σης ΝΕΕ ΑΜΕΑ, Απεξαρτημένων, Αποφυλακισμένων και 
Νεαρών Παραβατικών Ατόμων. 

- από πρόγραμμα επιχορήγησης ΝΕΕ της Δ/νσης Απα¬ 
σχόλησης του Ο. Α.Ε.Δ. 

- από πρόγραμμα επιδότησης ΝΕΕ το οποίο υλοποιήθη¬ 
κε στο πλαίσιο της Κοινοτικής Πρωτοβουλίας «ΑΠΑΣΧΟ¬ 
ΛΗΣΗ» ήτου Ε.Π «ΚΑΤΑΠΟΛΕΜΗΣΗ ΤΟΥ ΑΠΟΚΛΕΙΣΜΟΥ 
ΑΠΟ ΤΗΝ ΑΓΟΡΑ ΕΡΓΑΣΙΑΣ». 

2.7. Των επιχειρήσεων που έχουν το ίδιο αντικείμενο 


δραστηριότητας με επιχείρηση που σταμάτησε τη λει¬ 
τουργία της κατά το τελευταίο δωδεκάμηνο και ανήκε σε 
συγγενείς α’ βαθμού εξ αίματος ή εξ αγχιστείας (γονείς, 
παιδιά, σύζυγοι, πεθεροί) και β' βαθμού εξ αίματος (αδελ¬ 
φοί, παππούδες) του /της ΝΕΕ. 

2.8. Των επιχειρήσεων που έχουν αγοραστεί ή μεταβι¬ 
βαστεί από α' και β' βαθμού συγγενείς εξ αίματος ή εξ αγ¬ 
χιστείας. 

2.9 Των επιχειρήσεων του Πρωτογενούς Τομέα 

2.10.Των εποχιακών επιχειρήσεων, εφ’ όσον αυτό 
προσδιορίζεται στην Βεβαίωση έναρξης επιτηδεύματος. 

2.11 .Των επιχειρήσεων με αντικείμενο δραστηριότητας 
την παροχή πνευματιστικών-αστορολογικών υπηρεσιών, 
καθώς και τα γραφεία συνοικεσίων. 

3. ΠΟΣΟ ΕΠΙΧΟΡΗΓΗΣΗΣ 

3.1. Το ποσό της βασικής επιχορήγησης για τα άτομα 
που εντάσσονται στο πρόγραμμα αυτό και για άλατα υπο¬ 
προγράμματα καθορίζεται στις 5.300.000 δρχ, και ανα¬ 
λύεται ως εξής: 

- 1ος χρόνος: Δύο εκατομμύρια πεντακόσιες χιλιάδες 
(2.500.000) δρχ. 

- 2ος χρόνος: Ένα εκατομμύριο (1.000.000) δρχ. 

- 3ος χρόνος: Ένα εκατομμύριο (1.000.000) δρχ. και 

- 4ος χρόνος: Οκτακόσιες χιλιάδες (800.000) δρχ. 

3.2. Το βασικό ποσό της επιχορήγησης για κάθε ΝΕΕ 
που εντάσσεται στο πρόγραμμα προσαυξάνεται στις 
εξής περιπτώσεις: 

α) εάν ο ΝΕΕ είναι γυναίκα, με 500.000 δρχ. 

β) εάν ο ΝΕΕ έχει ποσοστό αναπηρίας 67% και άνω, με 
500.000 δρχ. 

γ) εάν ο ΝΕΕ είναι άνω των 45 ετών, με 500.000 δρχ. 

δ) εάν ο ΝΕΕ είναι επιδοτούμενος άνεργος, με 500.000 

δρχ. 

Ο ΝΕΕ μπορεί να κάνει χρήση μόνο μίας από τις παρα¬ 
πάνω προσαυξήσεις. Το ποσό της προσαύξησης χορη¬ 
γείται κατανεμημένο ισόποσα στις δόσεις του πρώτου 
χρόνου της επιχορήγησης 

Κατ’εξαίρεση είναι δυνατόν, η καταβολή της προσαύ¬ 
ξησης να χορηγείται μαζί με την προκαταβολή, μετά από 
αιτιολογημένη έκθεση του αρμοδίου υπαλλήλου και από¬ 
φαση του Προϊσταμένου της Υπηρεσίας του ΟΑΕΔ, ότι ο 
ΝΕΕ έχει απόλυτη ανάγκη του κεφαλαίου αυτού για την 
αντιμετώπιση των οργανωτικών εξόδων της επιχείρησης. 

4. ΤΡΟΠΟΣ ΚΑΤΑΒΟΛΗΣ ΕΠΙΧΟΡΗΓΗΣΗΣ 

4.1. Για το πρώτο δωδεκάμηνο, από το ποσό των δύο 
εκατομμυρίων πεντακοσίων χιλιάδων (2.500.000) δρχ. 
που δικαιούται ναλάβειο ΝΕΕ, προκαταβάλλεταιτοποσό 
του ενός εκατομμυρίου πεντακοσίων χιλιάδων 
(1.500.000) δρχ., μετά την έκδοση της σχετικής εγκριτι¬ 
κής απόφασης της αρμοδίας υπηρεσίας. 

Το υπόλοιπο ποσό καταβάλλεται σε τρεις (3) ισόποσες 
τετραμηνιαίες δόσεις. Η πρώτη δόση του πρώτου δωδε¬ 
καμήνου υπολογίζεται από την ημερομηνία έκδοσης της 
εγκριτικής απόφασης υπαγωγής του ΝΕΕ στο πρόγραμ¬ 
μα και θα καταβάλλεται μετά το πέρας τεσσάρων ημερο¬ 
λογιακών μηνών, από την ημερομηνία υπαγωγής. 

4.2. Σε περίπτωση που κατά την είσπραξη της πρώτης 
δόσης, ο Ν. Ε. Ε. δεν προσκομίσει παραστατικά αντίστοιχα 
με το ποσό της προκαταβολής και ανάλογα με το είδος και 
τις οργανωτικές ανάγκες της επιχείρησής του, το υπόλοι- 

πο ποσό της προκαταβολής θα παρακρατείται με ισόπο¬ 
σα ποσά από τις τετραμηνιαίες δόσεις. 

4.3. Για το δεύτερο δωδεκάμηνο το ποσό του ενός εκα¬ 
τομμυρίου (1.000.000) δρχ. καταβάλλεται σε τρεις (3) ισό¬ 
ποσες τετραμηνιαίες δόσεις. 

Η πρώτη δόση του δεύτερου δωδεκάμηνου θα υπολο¬ 
γίζεται από την πρώτη μέρατου δεύτερου δωδεκάμηνου. 
Κάθε δόση θα καταβάλλεται μετά το πέρας του τετραμή- 
νου. 

4.4. Για το τρίτο δωδεκάμηνο το ποσό του ενός εκατομ¬ 
μυρίου (1.000.000) δρχ. καταβάλλεται σε δύο (2) ισόπο¬ 
σες εξαμηνιαίες δόσεις. 

Η πρώτη δόση του τρίτου δωδεκάμηνου θα υπολογίζε¬ 
ται από την πρώτη μέρα του τρίτου δωδεκάμηνου. Κάθε 
δόση θα καταβάλλεται μετά το πέρας του εξαμήνου. 

4.5. Για το τέταρτο δωδεκάμηνο το ποσό των οκτακο- 
σίωνχιλιάδων (800.000) δρχ. καταβάλλεται σε δύο (2) ισό¬ 
ποσες εξαμηνιαίες δόσεις. 

Η πρώτη δόση του τέταρτου δωδεκάμηνου θα υπολογί¬ 
ζεται από την πρώτη μέρα του τέταρτου δωδεκάμηνου. 
Κάθε δόση θα καταβάλλεται μετάτοπέραςτου εξαμήνου. 

5. ΠΡΟΫΠΟΘΕΣΕΙΣ ΥΠΑΓΩΓΗΣ ΣΤΟ ΠΡΟΓΡΑΜΜΑ 

Απαραίτητες προϋποθέσεις υπαγωγής στο πρόγραμμα 
είναι: 

5.1. Ο Ν.Ε.Ε. να έχει την ελληνική υπηκοότητα ή την 
υπηκοότητα κράτους-μέλουςτης Ε.Ε. ή να είναι'Ελληνας 
ομογενής που να απασχολείται νόμιμα στην Ελλάδα ή να 
εμπίπτει στο άρθρο 11 του ΚΑΝ/ΕΟΚ/1612/68 και η επι¬ 
χείρηση να εδρεύει και να λειτουργεί στην Ελλάδα. 

5.2. Ο ΝΕΕ να έχει καθαρό οικογενειακό εισόδημα, μι¬ 
κρότερο των πέντε εκατομμυρίων (5.000.000) δρχ., αν εί¬ 
ναι άγαμος και μικρότερο των εννέα εκατομμυρίων 
(9.000.000) δρχ. αν είναι έγγαμος 

Το όριο του εισοδήματος αυτού πρέπει να προκύπτει 
από το εκκαθαριστικό σημείωμα της Δ.Ο.Υ. που έλαβαν οι 
ενδιαφερόμενοι κατά το έτος 2000 ή από αντίγραφο της 
φορολογικής δήλωσης που κατέθεσαν στην Δ.Ο.Υ. ή 
υπεύθυνη δήλωση θεωρημένη από την αρμόδια Δ.Ο.Υ. ότι 
δεν υποχρεούται να υποβάλλει φορολογική δήλωση. 

5.3. Οι άρρενες 18-29 ετών να έχουν εκπληρώσει ή να 
έχουν νόμιμα απαλλαγεί από τις στρατιωτικές τους υπο¬ 
χρεώσεις και να διαθέτουν απολυτήριο ή νόμιμη απαλλα¬ 
γή από αυτές. Εξαιρούνται της παραγράφου αυτής οι έγ¬ 
γαμοι εφόσον η σύζυγος δεν εργάζεται. 

5.4. Η έναρξη επιτηδεύματος να έχει γίνει από την 
1.9.2000 και έπειτα. 

5.5. Η κατάθεση της σχετικής αίτησης με όλα τα απα¬ 
ραίτητα δικαιολογητικά να έχει γίνει μέχρι και την 
20 . 12 . 2001 . 

5.6. Ο Ν.Ε.Ε. να είναι νέος επιχειρηματίας, δηλαδή να 
μην είχε επιχείρηση κατά το τελευταίο δωδεκάμηνο. 

5.7.0 ΝΕΕ να έχει πλήρη και αποκλειστική απασχόληση 
και να παρευρίσκεται στην επιχείρηση κατά τους ελέγ¬ 
χους των αρμοδίων οργάνων του ΟΑΕΔ. Ειδικά για τους 
ΝΕΕ των οποίων το αντικείμενο δραστηριότητας της επι¬ 
χείρησης τους υποχρεώνει σε εξωτερική εργασία, οι 
έλεγχοι των αρμοδίων οργάνων θα γίνονται μετά από συ¬ 
νεννόηση με τον ΝΕΕ. 

5.8. Ο ΝΕΕ μπορεί να αναπτύξει επιχειρηματική δρα¬ 
στηριότητα σε χώρο της κατοικίας του, εφ’ όσον: 


• το άτομο πάσχει από παραπληγία ή τετραπληγία και 
έχει σοβαρά προβλήματα μετακίνησης και 

• ο χώρος είναι κατάλληλα διαμορφωμένος και έχει πι¬ 
νακίδα με την επωνυμία και την δραστηριότητα της επι¬ 
χείρησης, σε εξωτερικό σημείο της κατοικίας. 

5.9. Ο Ν.Ε.Ε. ή ο εκπρόσωπος της επιχείρησης υποχρε- 
ούται, για οποιαδήποτε αλλαγή στη μορφή, τη λειτουρ¬ 
γία, την επωνυμία, το αντικείμενο, τη διεύθυνση κλπ. της 
επιχείρησης, να ενημερώνει νωρίτερα την αρμόδια υπη¬ 
ρεσία του ΟΑΕΔ, προκειμένου να εξεταστεί αν συνεχί¬ 
ζουν να συντρέχουν οι όροι του προγράμματος. Εφ’ όσον 
οριστικοποιηθείηόποια αλλαγή, ο Ν.Ε.Ε. υποχρεούται να 
ενημερώσει εγγράφως την Υπηρεσία. 

6. ΔΙΚΑΙΟΛΟΓΗΤΙΚΑ ΥΠΑΓΩΓΗΣ ΣΤΟ ΠΡΟΓΡΑΜΜΑ 

Για να υπαχθεί στο πρόγραμμα αυτό Νέος Ελεύθερος 
Επαγγελματίας, πρέπει να υποβάλλει στην αρμόδια Υπη¬ 
ρεσία του Ο.Α.Ε.Δ., τα εξής δικαιολογητικά: 

6.1. α) Εάν είναι άτομο με ειδικές ανάγκες: 

• Απόφαση της Υγειονομικής Επιτροπής του Ι.Κ.Α., με 
την οποία να πιστοποιείται ότι το άτομο έχει ποσοστό ανα¬ 
πηρίας 50% και άνω και εφ’όσον δεν αναγράφεται ο χα¬ 
ρακτηρισμός "ανίκανος για εργασία". 

β) Εάν είναι Αποφυλακισμένο άτομο: 

• Αποφυλακιστήριο με ημερομηνία αποφυλάκισης το 
ανώτερο τρία χρόνια από την ημερομηνία υποβολής της 
αίτησης, δηλαδή μετά την 1/1/1998. 

• Εισηγητική Έκθεση της Κοινωνικής Υπηρεσίας ή του 
Δ/ντή της φυλακής ή άλλης αρμόδιας υπηρεσίας του 
Υπουργείου Δικαιοσύνης, ότι το άτομο προτείνεται να 
ενταχθεί στο πρόγραμμα επιδότησης της απασχόλησης 
του ΟΑΕΔ 

Επισημαίνεται ότι: 

- τα άτομα που θα υπαχθούν σε αυτά τα προγράμματα 
θα πρέπει να έχουν εκτίσει ποινή φυλάκισης 6 μηνών, του¬ 
λάχιστον. 

- τα αποφυλακισμένα άτομα, των οποίων ο λόγος φυ¬ 
λάκισης σχετίζεται με παράβαση του Νόμου περί ναρκω¬ 
τικών δεν θα υπάγονται στο πρόγραμμα 

γ) Εάν είναι Απεξαρτημένο άτομο: 

• Αποδεικτικό /Βεβαίωση από θεσμοθετημένο φορέα 
απεξάρτησης (18 ΑΝΩ, ΚΕ.ΘΕ.Α., Ο.ΚΑ.ΝΑ) ότι το άτομο 
ολοκλήρωσε πρόγραμμα απεξάρτησης από τοξικές ή άλ¬ 
λες ουσίες,. 

• Είναι επίσης δυνατή η υπαγωγή στα προγράμματα 
αυτά των ατόμων που προσκομίζουν: 

- Γραπτή σύμφωνη γνώμη του φορέα απεξάρητησης για 
όσους βρίσκονται στο τελευταίο στάδιο της κοινωνικής 
επανένταξης προγράμματος απεξάρτησης. Στις περι¬ 
πτώσεις αυτές, ο φορέας υποχρεούται να παρακολουθεί 
τα άτομα στον εργασιακό χώρο και να τους παρέχει ψυ- 
χοκοινωνική στήριξη. 

- Γ ραπτή σύμφωνη γνώμη του Ο.ΚΑ.Ν.Α για όσους πα¬ 
ρακολουθούν το σταθεροποιητικό πρόγραμμα Μεθαδό- 
νης Στην περίπτωση αυτή τα άτομα θα επιλέγονται από 
την διεπιστημονική ομάδα του ΟΚΑΝΑ, η οποία αναλαμ¬ 
βάνει την ευθύνη να προτείνει τα άτομα και να τα στηρίζει 
κατά τη προσαρμογή τους στον εργασιακό χώρο. 

Και στις δύο τελευταίες περιπτώσεις πρέπει να ορίζεται 
επιστημονικός σύμβουλος για τη στήριξη του απασχο- 

λούμενου, ο οποίος θα συνεργάζεται με τις Υπηρεσίες 
του ΟΑΕΔ. 

6.2. Έντυπη αίτηση - δήλωση που θα περιέχει τα πλήρη 
στοιχεία της νέας επιχείρησης και του επαγγελματικού 
υπευθύνου, καθώς και επικυρωμένο αντίγραφο της αστυ¬ 
νομικής του ταυτότητας. 

6.3. Έντυπο ερωτηματολόγιο - δήλωση ότι ο/ η ενδιαφε¬ 
ρόμενος /-η αποδέχεται τους όρους του προγράμματος. 

6.4. Κάρτα ανεργίας ή υπεύθυνη δήλωση του Ν. 
1599/86, στην οποία να φαίνεται ότι ήταν άνεργος πριν 
την έναρξη της δραστηριότητας της επιχείρησης 

6.5. Βεβαίωση έναρξης δραστηριότητας της επιχείρη¬ 
σης από την αρμόδια Δ.Ο.Υ. 

6.6. Εκκαθαριστικό σημείωμα ή βεβαίωση της αρμόδιας 
Δ.Ο.Υ. για το εισόδημα του προηγούμενου οικονομικού 
έτους από την έναρξη επιτηδεύματος ή υπεύθυνη δήλω¬ 
ση ότι δεν είχε υποχρέωση υποβολής φορολογικής δή¬ 
λωσης, θεωρημένη από την αρμόδια Δ.Ο.Υ. 

6.7.0ι ενδιαφερόμενοι άρρενες ηλικίας 18-29 ετών θα 
προσκομίζουν πιστοποιητικό στρατολογίας τύπου Α’ ή 
θεωρημένη φωτοτυπία της ανάλογης σελίδας του στρα¬ 
τιωτικού τους βιβλιαρίου. 

6.8.Φωτοτυπία του Δελτίου Αστυνομικής Ταυτότητας 

7. ΥΠΑΓΩΓΗ ΕΤΑΙΡΙΩΝ - ΣΥΝΕΤΑΙΡΙΣΜΩΝ - ΚΟΙΝΟ¬ 
ΠΡΑΞΙΩΝ 

7.1. Οι Νέοι Ελεύθεροι Επαγγελματίες, που δημιουρ¬ 
γούν εταιρικές επιχειρήσεις, με τη μορφή ΟΕ, ΕΕ, ΕΠΕ, 
Συνεταιρισμών ή Κοινοπραξιών ή Κοινωνικών Επιχειρήσε¬ 
ων, μπορούν να υπάγονται στο πρόγραμμα, εφ’ όσον: 

• Συμμετέχουν σε νεοϊδρυθείσα εταιρική επιχείρηση. 

• Προσκομίσουν καταστατικό σύστασης της Εταιρείας 
ή του Συνεταιρισμού ή της Κοινοπραξίας κλπ. 

• Απασχολούνται με πλήρη και αποκλειστική απασχό¬ 
ληση στην επιχείρηση ή στην οποιαδήποτε μορφή εταιρι¬ 
κού σχήματος. 

7.2. Σε περίπτωση δημιουργίας νέας ετερόρρυθμης 
εταιρείας (ΕΈ) είναι δυνατή η επιχορήγηση μόνο των 
ομόρρυθμων εταίρων. 

7.3. Η επιχορήγηση μπορεί να δοθεί το ανώτερο σε εί¬ 
κοσι (20) μέλη του ίδιου εταιρικού σχήματος. 

8. ΕΚΔΟΣΗ ΕΓΚΡΙΤΙΚΩΝ ΑΠΟΦΑΣΕΩΝ ΥΠΑΓΩΓΗΣ 

8.1. Οι εγκριτικές αποφάσεις θα εκδίδονται: 

α) Για το Νομό Αττικής (πλην Τ.Υ. ΟΑΕΔ Μεγάρων, 
Ελευσίνας και Λαυρίου): 

- από το Γ ραφείο Εργασίας Ειδικών Κοινωνικών Ομά¬ 
δων Αθηνών, εφ’όσον πρόκειται για Άτομα με Ειδικές Ανά¬ 
γκες 

- από τις Υπηρεσίες Απασχόλησης του ΟΑΕΔ (τα κατά 
τόπους Κέντρα Προώθησης της Απασχόλησης (ΚΠΑ), Γρ. 
Εργασίας, Τ.Υ, Υ.Ν.,) εφ’όσον πρόκειται για Αποφυλακι¬ 
σμένα και Απεξαρτημένα Άτομα, εκτός εκείνων που εμπί¬ 
πτουν γεωγραφικά στην αρμοδιότητα του Γ ραφείου Ερ¬ 
γασίας Ειδικών Κοινωνικών Ομάδων Αθηνών και τα οποία 
θα εξυπηρετούνται από αυτό. 

β) Γ ιατο Νομό Θεσσαλονίκης από το Γ ραφείο Εργασίας 
Ειδικών Κοινωνικών Ομάδων Θεσσαλονίκης για όλες τις 
ομάδες, εκτός των Αποφυλακισμένων, Νεαρών Παραβα- 
τικών και Απεξαρτημένων Ατόμων, που εμπίπτουν γεω¬ 
γραφικά στην αρμοδιότητα των Τ.Υ. Πύλης Αξιού και Νε¬ 
άπολης και τα οποία θα εξυπηρετούνται από αυτές. 


γ) Για τους Νομούς Αχαιός, Ηρακλείου Κρήτης, Λάρι¬ 
σας και Μαγνησίας στα αντίστοιχα Γ ραφεία Εργασίας Ει¬ 
δικών Κοινωνικών Ομάδων. 

δ) Για όλους τους υπόλοιπους νομούς της Επικράτειας 
οι αποφάσεις θα εκδίδονται από τις κατά τόπους αρμό¬ 
διες Υπηρεσίες (ΚΠΑ ή Γ ραφεία Εργασίας ή ή Τ.Υ. ή Υ.Ν.). 

8.2. Η αρμόδια Υπηρεσία του ΟΑΕΔ υποχρεούται στην 
έκδοση εγκριτικής απόφασης μέσα σε είκοσι (20) ημέρες 
το ανώτερο, από την ημερομηνία υποβολής της σχετικής 
αίτησης. 

9. ΔΙΚΑΙΟΛΟΓΗΤΙΚΑ ΚΑΤΑΒΟΛΗΣ ΕΠΙΧΟΡΗΓΗΣΗΣ 

9.1. Δικαιολογητικά προκαταβολής: Για την καταβολή 
του ποσού της προκαταβολής, ο ΝΕΕ υποχρεούται να 
υποβάλλει στην αρμόδια Υπηρεσία, αίτηση και βεβαίωση 
φορολογικής ενημερότητας, εντός 30 εργασίμων ημε¬ 
ρών από την κοινοποίηση της εγκριτικής απόφασης,. Η 
αρμόδια Υπηρεσία του Ο.Α.Ε.Δ. υποχρεούται να εκδώσει 
τη σχετική απόφαση καταβολής της επιχορήγησης εντός 
δέκα (10) ημερολογιακών ημερών. 

9.2. Δικαιολογητικά πρώτης δόσης: 

Η καταβολή του ποσού της πρώτης δόσης γίνεται, εφ’ 
όσον: 

• Ο ΝΕΕ προσκομίσει παραστατικά στοιχεία λειτουργι¬ 
κών και οργανωτικών δαπανών της επιχείρησης (εξοπλι¬ 
σμός, αγορές πρώτων υλών - εμπορευμάτων, ενοίκια, 
ΔΕΗ, ΟΤΕ, κλπ), αντίστοιχα περίπου του ποσού της προ¬ 
καταβολής. 

• Ο αρμόδιος υπάλληλοςτου Ο.Α.Ε.Δ. συντάξειέκθεση 
ελέγχου μετά από επιτόπια επίσκεψη στην έδρα της επι¬ 
χείρησης, στην οποία θα αναφέρεται: α) αν το ποσό της 
προκαταβολής έχει επενδυθεί στην οργάνωση της επιχεί¬ 
ρησης και αν έχει δαπανηθεί στο σύνολό του ή όχι, β) αν ο 
χώρος είναι κατάλληλα διαμορφωμένος για την λειτουρ¬ 
γία της επιχείρησης και την ανάπτυξη της συγκεκριμένης 
δραστηριότητας (εξοπλισμός, εμπορεύματα / υλικά κλπ), 
γ) αν υπάρχει σε εμφανές σημείο πινακίδα με την επωνυ¬ 
μία και την δραστηριότητα της επιχείρησης. 

Κατ’ εξαίρεση στην περίπτωση που ο ΝΕΕ δεν διαθέτει 
παραστατικά δαπανών περίπου ισόποσα με την προκατα¬ 
βολή, δύναται να προσκομίσει τα παραστατικά που αντι¬ 
στοιχούν στο υπόλοιπο ποσό της προκαταβολής, κατά 
την είσπραξη της δεύτερης δόσης. 

9.3. Δικαιολογητικά επιμέρους δόσεων: 

Γ ια την καταβολή του ποσού των επιμέρους δόσεων, ο 
ΝΕΕ υποχρεούται να υποβάλλει: α) αίτηση είσπραξηςτης 
επιχορήγησης 

β) επικυρωμένο φωτοαντίγραφο του Βιβλίου Εσόδων - 
Εξόδων της επιχείρησης, στο οποίο θα φαίνεται ότι το σύ¬ 
νολο εσόδων-εξόδων που παρουσιάζονται, καλύπτει τα 
δύο τρίτα (2/3) περίπου του ποσού της δόσης (Η επικύ¬ 
ρωση του φωτοαντίγραφου μπορεί να γίνει και στην Υπη¬ 
ρεσία με την προσκόμιση του πρωτότυπου). 

9.4. Η αρμόδια Υπηρεσία του ΟΑΕΔ υποχρεούται να εκ- 
δώσει τη σχετική απόφαση καταβολής επιχορήγησης 
όλων των δόσεων, εντός είκοσι (20) ημερολογιακών ημε¬ 
ρών. 

10. ΑΞΙΩΣΕΙΣ ΝΈΈ. 

10.1. Αξιώσεις για την είσπραξη της επιχορήγησης: 

Η αίτηση με τα απαραίτητα δικαιολογητικά για είσπρα¬ 
ξη όλων των δόσεων υποβάλλεται από τον ΝΈΈ. το αρ- 

γότερο εντός δύο (2) μηνών, από την λήξη κάθε τετραμή- 
νου ή εξαμήνου λειτουργίας της επιχείρησης, όπως αυτό 
καθορίζεται στην Παράγραφο 4. «Τρόπος καταβολής της 
επιχορήγησης» της παρούσης. 

10.2. Παραγραφή αξιώσεων για την είσπραξη της επι¬ 
χορήγησης: 

Αξιώσεις Ν.Ε.Ε. για είσπραξη όλωντων δόσεωντης επι¬ 
χορήγησης, οι οποίες ασκούνται μετά τη συμπλήρωση 
δύο (2) μηνών από την λήξη κάθε τετραμήνου ή εξαμήνου 
λειτουργίας της επιχείρησης, παραγράφονται. 

11. ΔΙΑΚΟΠΗ ΕΠΙΧΟΡΗΓΗΣΗΣ 

11.1. Η αρμόδια Υπηρεσία του ΟΑΕΔ υποχρεούται να 
πραγματοποιεί επιτόπιους ελέγχους για την διαπίστωση 
της τήρησης των όρων του προγράμματος και να συ¬ 
ντάσσει σχετικές εκθέσεις. 

11.2. Η επιχορήγηση διακόπτεται σε περίπτωση παρά¬ 
βασης των όρωντου προγράμματος και θα εφαρμόζονται 
οι διατάξεις των παρ. 7 και 8, του άρθρου 29, του Ν. 
1262/82, όπως συμπληρώθηκε από τα άρθρα 6 και 7, του 
Ν. 1836/89.. 

11.3. Ο Διευθυντής του Γραφείου Εργασίας Ειδικών 
Κοινωνικών Ομάδων ή ΚΠΑ ή Γ ραφείου Εργασίας ή Τ.Υ. ή 
Υ.Ν. του Οργανισμού αποφαίνεται, με αιτιολογημένη 
Απόφασή του, για τη διακοπή της επιχορήγησης και την 
επιστροφή: α) ολόκληρου του ποσού της προκαταβολής 
και β) του ήμισυ του ποσού των μέχρι τότε εισπραχθέ- 
ντων, από τον Ν.Ε.Ε., δόσεων. Ο Ν.Ε.Ε. έχει το δικαίωμα 
να υποβάλλει ένσταση κατά της Απόφασης αυτής στον 
αρμόδιο Περ/κό Δ/ντή, σύμφωνα με τα όσα ορίζονται 
στην Παράγραφο 2. «Επίλυση Διαφορών»του Κεφαλαίου 
Δ. «Γενικές Διατάξεις» της παρούσης απόφασης. 

11.4. Σε περίπτωση που ο επαγγελματίας δεν επιστρέ¬ 
φει εμπρόθεσμα το ποσό που του ζητείται, συντάσσεται, 
μετά από απόφαση του Δ.Σ. του Οργανισμού, Πράξη Βε¬ 
βαίωσης Οφειλής και αποστέλλεται στην αρμόδια ΔΟΥ 
για βεβαίωση και είσπραξή του. 

11.5. Σε περίπτωση διακοπής ή αναστολής της λειτουρ¬ 
γίας της επιχείρησης λόγω σοβαρής ασθένειας (η οποία 
καθιστά τον ΝΕΕ ανίκανο να λειτουργήσει την επιχείρη¬ 
ση), φυλάκισης ή θανάτου του επαγγελματία, γίνεται χω¬ 
ρίς άλλες επιπτώσεις από την ημερομηνία που συντρέχει 
ο λόγος διακοπής. 

12. ΚΑΛΥΨΗ ΘΕΣΕΩΝ 

Σε περίπτωση που οι προβλεπόμενες θέσεις για μια 
ομάδα στόχου καλυφθούν, είναι δυνατόν να γίνεται χρή¬ 
ση των θέσεων άλλης ομάδας στόχου που δεν έχει απορ¬ 
ροφητικότητα. 

Γ. ΠΡΟΓΡΑΜΜΑ ΕΡΓΟΝΟΜΙΚΗΣΔΙΕΥΘΕΤΗΣΗΣ 

1. ΚΑΤΑΡΤΙΣΗ ΠΡΟΓΡΑΜΜΑΤΟΣ 

Καταρτίζουμε πρόγραμμα επιχορήγησης για την εργο- 
νομική διευθέτηση του χώρου εργασίας, πενήντα (50) 
Ατόμων με Ειδικές Ανάγκες. 

Στο πρόγραμμα αυτό μπορούν να υπαχθούν και οι χρή¬ 
στες του προγράμματος της υπ’ αριθμ. 30278/23-3-2000 
Υπουργικής Απόφασης. 

2. ΠΟΣΟ ΕΠΙΧΟΡΗΓΗΣΗΣ 

Ο ΟΑΕΔ συμμετέχει σεποσοστό90%επίτου συνολικού 
κόστους της απαιτούμενης δαπάνης για κάθε μία από τις 


εργονομικές διευθετήσεις που κρίνονται απαραίτητες και 
μέχριτου ποσού των 800.000 δρχ. για κάθε μία από αυτές. 

3. ΥΠΑΓΩΓΗ ΣΤΟ ΠΡΟΓΡΑΜΜΑ 

3.1. Γιατην υπαγωγή στο πρόγραμμα απαιτούνται: 

• Αίτηση του εργοδότη που προσέλαβε το ΑΜΕΑ ή του 
ΝΕΕΑΜΕΑ 

• Αντίγραφο της απόφασης υπαγωγής: 

της επιχείρησης στο πρόγραμμα επιδότησης ΝΘΕ (και 
αντίγραφο πρόσληψης του ατόμου) ή του ΑΜΕΑ στο πρό¬ 
γραμμα επιχορήγησης Ν.Ε.Ε. 

• Έκθεση της αρμόδιας υπηρεσίας του ΟΑΕΔ για τη 
αναγκαιότητα υλοποίησης της εργονομικής διευθέτησης 
του χώρου εργασίας. 

Βάσει των παραπάνω, ο Δ/ντής της Υπηρεσίας θα εκδί¬ 
δει απόφαση υπαγωγής στο πρόγραμμα, η οποία θα κοι¬ 
νοποιείται στον εργοδότη ή στον ΝΕΕ και στην αρμόδια 
για την πληρωμή υπηρεσία του ΟΑΕΔ. 

4. ΔΙΚΑΙΟΛΟΓΗΤΙΚΑ ΚΑΤΑΒΟΛΗΣ 

4.1. Για την καταβολή του αναλογούντος ποσού του κό¬ 
στους της εργονομικής διευθέτησης, ο εργοδότης ή ο 
ΝΕΕ ΑΜΕΑ θα υποβάλει αίτηση, μαζί με τα σχετικά τιμο¬ 
λόγια για τη δαπάνη της εργονομικής διευθέτησης, στην 
αρμόδια, για την υπαγωγή του, Υπηρεσία του ΟΑΕΔ. 

4.2. 4.2. Η αρμόδια για την καταβολή της επιχορήγησης 
Υπηρεσία του Ο.Α.Ε.Δ. μετά τον έλεγχο των απαιτούμενων 
δικαιολογητικών προβαίνει στην πληρωμή του ποσού που 
αντιστοιχεί στον ΟΑΕΔ (σε ποσοστό 90% επίτου συνολικού 
ύψους της κάθε δαπάνης), χωρίς το ποσό αυτό να υπερ¬ 
βαίνει το ανώτερο οριζόμενο δηλαδή τις 800.000 δρχ. 

Δ. ΓΕΝΙΚΕΣ ΔΙΑΤΑΞΕΙΣ ΠΡΟΓΡΑΜΜΑΤΩΝ 

1. ΠΑΡΟΧΗ ΣΥΝΟΔΕΥΤΙΚΩΝ ΥΠΟΣΤΗΡΙΚΤΙΚΩΝ ΥΠΗ¬ 
ΡΕΣΙΩΝ 

Κατά την διάρκεια της επιδότησης της απασχόλησης, 
τα άτομα που θα ενταχθούν στα προγράμματα ΝΘΕ και 
ΝΕΕ, θα λαμβάνουν μια σειρά από συνοδευτικές - υπο¬ 
στηρικτικές υπηρεσίες, οι οποίες στοχεύουν στο να διευ¬ 
κολύνουν την προσαρμογή τους στον εργασιακό χώρο 
και την ισότιμη ένταξη /επανένταξή τους στον ευρύτερο 
κοινωνικό χώρο. 

Οι υπηρεσίες αυτές παρέχονται από εξειδικευμένο 
προσωπικό του Οργανισμού και αφορούν: 

- την καταγραφή των ατόμων σε ειδικό μητρώο 

- τη λήψη ατομικού ιστορικού με συνεντεύξεις - κατάρ¬ 
τιση ατομικού φακέλου 

-τη παροχή ψυχοκοινωνικής στήριξης - ενθάρρυνσης - 
ενεργοποίησης και συμβουλευτικής στα άτομα. 

- την ευαισθητοποίηση και ενημέρωση εργοδοτών - επι¬ 
χειρήσεων για τα ισχύοντα προγράμματα απασχόλησης 
του Οργανισμού και την πρόσληψη ατόμων που ανήκουν 
στις ευπαθείς κοινωνικά ομάδες. 

- τη προώθηση των ειδικών προγραμμάτων απασχόλη¬ 
σης 

-τη συνεργασία με εργοδότες και απασχολούμενα άτο¬ 
μα και παροχή συμβουλευτικής, για την προσαρμογή των 
ατόμων στον εργασιακό χώρο, για την επίλυση τυχόν 
προβλημάτων που προκύπτουν, την ανάπτυξη σχέσεων 
αλληλοαποδοχής και την δημιουργία προοπτικών διατή¬ 
ρησης της θέσης εργασίας και μετά την λήξη του προ¬ 
γράμματος. 

- τη στήριξη και συμβουλευτική στους Νέους Ελεύθε¬ 
ρους Επαγγελματίες. 

- τη συμβουλευτική και στήριξη των ατόμων για την αντι¬ 
μετώπιση άλλων προβλημάτων που συμβάλλουν στον 
κοινωνικό τους αποκλεισμό. 

- τη συνεργασία και στήριξη των οικογενειών των χρη¬ 
στών, για την αντιμετώπιση άλλων προβλημάτων αλλά και 
γιατηνενθάρρυνση-ανάπτυξη υποστηρικτικών οικογενει¬ 
ακών σχέσεων, της προσπάθειας των ατόμων να αυτονο- 
μηθούν κοινωνικά και οικονομικά. 

- τη δημιουργία βάσης δεδομένων, ενημέρωσή της κα¬ 
τά την διάρκεια του προγράμματος - επεξεργασία δεδο¬ 
μένων - μελέτη και αξιολόγηση των ευρημάτων. 

- τη παρακολούθηση - αξιολόγηση της εξελικτικής πο¬ 
ρείας και της κοινωνικό οικονομικής αυτονόμησης των 
χρηστών, καθώς και της πορείας των προγραμμάτων 
απασχόλησης. 

-τη συνεργασία με τους κοινωνικούς εταίρους και τους 
αρμόδιους φορείς της περιφέρειας 

- τη βελτίωση των παρεχομένων υπηρεσιών στους χρή¬ 
στες των υπηρεσιών του ΟΑΕΔ (άτομα, εργοδότες, φο¬ 
ρείς κλπ). 

Η παροχή Συνοδευτικών Υποστηρικτικών Υπηρεσιών 
εγγυάται και προάγει μια δομική, συστηματική, πολυδιά¬ 
στατη και εξατομικευμένη προσέγγιση των ατόμων, η 
οποία: 

• ενεργοποιεί και ενδυναμώνει τα άτομα για την ένταξη 
και την παραμονή τους στην αγορά εργασίας 

• εκτιμά και αντιμετωπίζει άλλους εξωγενείς παράγο¬ 
ντες που δρουν ανασταλτικά στην κοινωνικοοικονομική 
αυτονόμηση των ατόμων. 

Η συνέργια των δράσεων Απασχόληση - Παροχή Συνο¬ 
δευτικών Υποστηρικτικών Υπηρεσιών, αποτελεί μια συνε¬ 
κτική δέσμη μέτρων, η οποία διασφαλίζει την επιτυχή 
ένταξη / επανένταξη των ατόμων στην παραγωγική διαδι¬ 
κασία και σε άλλες κοινωνικές δραστηριότητες και οδηγεί 
στην έξοδό τους από τον φαύλο κύκλο φτώχεια - ανεργία 
- κοινωνική διαφοροποίηση - απομόνωση. 

2. ΕΠΙΛΥΣΗ ΔΙΑΦΟΡΩΝ 

2.1. Σε περίπτωση που προκύψει οποιαδήποτε διαφορά 
μεταξύ των επιχειρήσεων ή των Ν ΕΕ και του Γραφείου Ερ¬ 
γασίας ΕΚΟ, ΚΠΑ, Γρ. Εργασίας, ΤΥ, Υ.Ν. του ΟΑΕΔ, θα 
επιλύεται, με απόφαση του Περ/κού Δ/ντή, μετά από έν¬ 
σταση του ενδιαφερομένου κατά της Απόφασης του 
Προϊσταμένου του Γραφείου Εργασίας ΕΚΟ, ΚΠΑ, Γρ. 
Εργασίας, ΤΥ. ή ΥΝ. 

2.2. Σε περίπτωση μη επίλυσης της διαφοράς από τον 
Περ/κό Δ/ντή, το θέμα θα εξετάζεται από το Δ.Σ. του Ορ¬ 
γανισμού, μετά από ένσταση του ενδιαφερομένου κατά 
της Απόφασης του Περ/κού Δ/ντή και σχετικής εισήγησης 
της Υπηρεσίας Ειδικών Κοινωνικών Ομάδων. 

2.3. Σημειώνεται ότι η ένσταση της επιχείρησης ή του 
ΝΕΕ κατά της Απόφασης του Προϊσταμένου του Γραφεί¬ 
ου Εργασίας ΕΚΟ, ΚΠΑ, Γρ. Εργασίας, ΤΥ. ή ΥΝ. ή του 
Περ/κού Δ/ντή, θα ασκείται εντός τριάντα (30) ημερολο¬ 
γιακών ημερών από την κοινοποίησή της. 

3. ΛΗΞΗ ΙΣΧΥΟΣ 

3.1. Η απόφαση αυτή έχει ως ημερομηνία έναρξης την 
ημερομηνία δημοσίευσής της στο ΦΕΚ και λήγει στις 
31.12.2001, εκτός εάν ο αριθμός των προβλεπόμενων θέ¬ 


σεων καλυφθεί νωρίτερα ή προκηρυχθεί στο μεταξύ το 
αντίστοιχο πρόγραμμα. 

3.2. Σε περίπτωση πλήρωσης των προβλεπομένων θέσε¬ 
ων πριν από τις παραπάνω ημερομηνίες, το Δ.Σ. του ΟΑΕΔ 
μπορεί να καθορίσει άλλη ημερομηνία λήξης του προγράμ¬ 
ματος, ή αντιθέτως σε περίπτωση μη πλήρωσης των θέσε¬ 
ων μπορεί να καθορίσει μεταγενέστερη ημερομηνία λήξης 
του, χωρίς να απαιτείται τροποποίηση της παρούσας. 

4. ΣΥΣΤΗΜΑ ΕΛΕΓΧΟΥ ΚΑΙ ΠΑΡΑΚΟΛΟΥΘΗΣΗΣ 

4.1. Προκειμένου να εξασφαλισθεί η αποτελεσματικό- 
τητα των προγραμμάτων απασχόλησης, λαμβάνονται τα 
αναγκαία μέτρα με σκοπό: 

- Την πιστή τήρηση των Εθνικών διατάξεων 

- Την ορθή υλοποίηση των ενεργειών και τη διαπίστωση 
του εάν αυτές είναι σύμφωνες με τις ισχύουσες διατάξεις. 

- Την πρόληψη ή την διαπίστωση τυχόν παραβάσεων και 
την επιβολή κυρώσεων. 

- Την ανάκτηση τυχόν καταβληθέντων κεφαλαίων μετά 
τη διαπίστωση σχετικής παράβασης. 

4.2. Οι ελεγχόμενες επιχειρήσεις υποχρεούνται να πα¬ 
ρέχουν κάθε δυνατή βοήθεια και ενημέρωση προς τους 
ελεγκτές υπαλλήλους. 

4.3. Για την ομαλή πορεία του προγράμματος με σκοπό 
την επίτευξη των στόχωντου, ώστε να μην υπάρχουν απο¬ 
κλίσεις, θα παρακολουθούνται και θα ελέγχονται: 

- οι εγκριθείσες θέσεις 

- η κάλυψη των θέσεων 

- η καταβολή επιχορηγήσεων κλπ 

4.4. Για τις ανωτέρω ενέργειες θα συντάσσονται σχετι¬ 
κές εκθέσεις. 

5. ΔΙΑΔΙΚΑΣΙΑ ΕΛΕΓΧΩΝ 

5.1. Ο έλεγχος των προγραμμάτων επιδότησης ΝΘΕ 
και ΝΕΕ διενεργείται από δύο (2) υπαλλήλους - ελεγκτές 
και υλοποιείται σε τρεις βαθμίδες. 

• Πρωτοβάθμιος που διενεργείται από υπαλλήλους 
των Γραφείων ΕΚΟ ή ΚΠΑ ή Γ.Ε. ή Υ.Ν ήΤ.Υτου ΟΑΕΔ με¬ 
τά από εντολή του Προϊσταμένου τους. 

• Δευτεροβάθμιος που διενεργείται από υπαλλήλους 
των Υπηρεσιών των οικείων Περ/κών Δ/νσεων του ΟΑΕΔ 
μετά από εντολή του Περ/κού Δ/ντή. 

• Τριτοβάθμιος που διενεργείται με εντολή της Διοίκη¬ 
σης του ΟΑΕΔ και από υπαλλήλους που ορίζει ο Διοικητής 
του ΟΑΕΔ με σχετική απόφασή του. 

Οι έλεγχοι και των τριών βαθμιδών πραγματοποιούνται 
από δύο ελεγκτές, οι οποίοι θα συντάσσουν εκθέσεις 
όπου θα καταγράφεται η πορεία του προγράμματος και η 
τήρηση των όρων του. 

5.2. Σκοπός του ελέγχου είναι η εξακρίβωση της ορθής 
ή μη υλοποίησης των προγραμμάτων. 

5.3. Κατά τον έλεγχο για την διαπίστωση της υλοποίη¬ 
σης των προγραμμάτων θα συντάσσεται έκθεση. 

5.4. Έλεγχο επί των ανωτέρω προγραμμάτων μπορούν 
επίσης να διενεργούν εντεταλμένα όργανα του Υπουρ¬ 
γείου Εργασίας και Κοινωνικών Ασφαλίσεων. 

6. ΚΑΛΥΨΗ ΘΕΣΕΩΝ 

Σε περίπτωση που οιπροβλεπόμενες θέσειςγιατο Πρό¬ 
γραμμα Νέων Θέσεων Εργασίας ή Νέων Ελεύθρων καλυ¬ 
φθούν, είναι δυνατόν να γίνει χρήση των κενών θέσεων 
του άλλου Προγράμματος (Ν.Θ.Ε. ή Ν.Ε.Ε.), που δεν έχει 

απορροφητικότητα, μέχρι την συμπλήρωση των προκη- 
ρυχθέντων, από την παρούσα απόφαση, θέσεων και για 
τα δύο προγράμματα. 

7. ΚΑΛΥΨΗ ΔΑΠΑΝΗΣ 

7.1. Από τις διατάξεις της παρούσας απόφασης υπολο¬ 
γίζεται ότι για τα προγράμματα Ν.Θ.Ε., Ν.Ε.Ε. και Εργο- 
νομικής Διευθέτησης για Α.Μ.Ε.Α., θα προκληθεί δαπάνη 
ύψους εννέα δισεκατομμυρίων, εκατόν πενήντα εκατομ¬ 
μυρίων (9.150.000.000) δρχ., η οποία θα βαρύνει τον κω¬ 
δικό 639β του προϋπολογισμού και αναλύεται ανά πρό¬ 
γραμμα ως εξής: 

Α.1. Πρόγραμμα Ν.Θ.Ε. Ατόμων με Ειδικές Ανάγκες: 

Δαπάνη ύψους 8.775.000.000 δρχ., με κατανομή: 

• για το έτος 2001: 1.650.000.000 δρχ. 

• για το έτος 2002: 2.900.000.000 δρχ. 

• για το έτος 2003: 3.100.000.000 δρχ. 

• για το έτος 2004: 1.125.000.000 δρχ. 

Β.1. Πρόγραμμα Ν.Ε.Ε. Ατόμων με Ειδικές Ανάγκες: 

Δαπάνη ύψους 2.500.000.000 δρχ., με κατανομή: 

• για το έτος 2001: 1.000.000.000 δρχ. 

• για το έτος 2002: 550.000.000 δρχ. 

• για το έτος 2003: 600.000.000 δρχ. 

• για το έτος 2004: 350.000.000 δρχ. 

Γ. Πρόγραμμα Εργονομικής Διευθέτησης: 

Δαπάνη ύψους 40.000.000 δρχ., με κατανομή: 

• για το έτος 2001: 25.000.000 δρχ. 

• για το έτος 2002: 15.000.000 δρχ. 

7.2. Από τις διατάξεις της παρούσας απόφασης υπολογί¬ 
ζεται ότι για τα Προγράμματα Ν.Θ.Ε. και Ν.Ε.Ε. για Απεξαρ- 
τημένα Άτομα θα προκληθεί δαπάνη, ύψους 1.955.000.000 
δρχ., η οποία θα βαρύνει τον κωδικό 639β6του προϋπολο¬ 
γισμού και αναλύεται ανά πρόγραμμα ως εξής: 

Α.2. Γιατο Πρόγραμμα Ν.Θ.Ε. Απεξαρτημένων Ατόμων: 

Δαπάνη ύψους 1.395.000.000 δρχ., με κατανομή: 

• για το έτος 2001: 300.000.000 δρχ. 

• για το έτος 2002: 430.000.000 δρχ. 

• για το έτος 2003: 450.000.000 δρχ. 

• για το έτος 2004: 215.000.000 δρχ. 

Β.2. Γιατο Πρόγραμμα Ν.Ε.Ε. Απεξαρτημένων Ατόμων: 

Δαπάνη ύψους 560.000.000 δρχ., με κατανομή: 

• για το έτος 2001: 250.000.000 δρχ. 

• γιατο έτος 2002: 130.000.000 δρχ. 

• γιατο έτος 2003: 100.000.000 δρχ. 

• γιατο έτος 2004: 80.000.000 δρχ. 

7.3. Από τις διατάξεις της παρούσας απόφασης υπολο¬ 
γίζεται ότι για τα Προγράμματα Ν.Θ.Ε. και Ν.Ε.Ε. για Απο¬ 


φυλακισμένα /Νεαρά Παραβατικά Άτομα θα προκληθεί 
δαπάνη ύψους 1.545.000.000 δρχ., η οποία θα βαρύνει 
τον κωδικό 639β2 του προϋπολογισμού και αναλύεται 
ανά πρόγραμμα ως εξής: 

Α.3. Για το Πρόγραμμα Ν.Θ.Ε. Αποφυλακισμένων /Νεα¬ 
ρών Παραβατικών Ατόμων: 

Δαπάνη ύψους 705.000.000 δρχ., με κατανομή: 

• γιατο έτος 2001: 150.000.000 δρχ. 

• γιατο έτος 2002: 200.000.000 δρχ. 

• γιατο έτος 2003: 250.000.000 δρχ. 

• γιατο έτος 2004: 105.000.000 δρχ. 

Β.3. Γ ιατο Πρόγραμμα Ν.Ε.Ε. Αποφυλακισμένων: 

Δαπάνη ύψους 840.000.000 δρχ., με κατανομή: 

• γιατο έτος 2001: 380.000.000 δρχ. 

• γιατο έτος 2002: 180.000.000 δρχ. 

• γιατο έτος 2003: 150.000.000 δρχ. 

• γιατο έτος 2004: 130.000.000 δρχ. 

7.4. Προϋπολογισμός όλων των προγραμμάτων: 

ΕΤΗ ΚΟΣΤΟΣ 

2001 3.800.000.000. 

2002 4.500.000.000. 

2003 5.000.000.000. 

2004 1.890.000.000. 

ΣΥΝΟΛΟ 15.190.000.000. 

Για τις ανωτέρω δαπάνες έχουν εγγράφει πιστώσεις 
στον υπό έγκριση προϋπολογισμό του ΟΑΕΔ, έτους 2001, 
ως εξής: 

• 4.333.333.000 δρχ., μετά στοιχεία του κωδικού 639β. 
Γ ια το οικονομικό έτος 2001 έχει ζητηθεί από τον κρατικό 
προϋπολογισμό επιχορήγηση ύψους 2.000.000.000 δρχ. 

• 850.000.000 δρχ. μετά στοιχεία του κωδικού 639β6. 

• 850.000.000 δρχ. μετά στοιχεία του κωδικού 639β2. 

Οι δαπάνες των κωδικών 639β6 και 639β2 βαρύ νουν τον 

προϋπολογισμό του ΟΑΕΔ. 

Η ανωτέρω δαπάνη δεν βαρύνειτον κρατικό προϋπολο¬ 
γισμό και ως εκ τούτου δεν εμπίπτει στην παρ. 3 του άρ¬ 
θρου 22του Ν. 2362/1995 (περίΔημοσίου Λογιστικού). 

Γ ια το λόγο αυτό δεν απαιτείται σύμπραξη του Υπουρ¬ 
γού Οικονομικών. 

Η απόφαση αυτή να κοινοποιηθεί και να δημοσιευθεί 
στην Εφημερίδα της Κυβερνήσεως. 

Αθήνα, 20 Μαρτίου 2001 

Ο ΥΠΟΥΡΓΟΣ 

ΑΝΑΣΤΑΣΙΟΣ ΓΙΑΝΝΙΤΣΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ <3Β * ΡΑΧ 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: ΗΙΐρ: νννννν.βΐ.ςτ 

θ-ΓΠ3ίΙ: \Λ/θ6γΠ351ΘΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 - 5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031) 423 956 

Πληροφορίες δημοσιευμάτων λοιπών Φ.Ε.Κ. 

5225 713-5249 547 

ΠΕΙΡΑΙΑΣ - Γούναρη και Εθν. Αντίστασης 




Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 (061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

5248 785 

ΛΑΡΙΣΑ - Διοικητήριο Τ.Κ. 411 10 

(041)597449 

Εγγραφή Συνδρομητών Φ.Ε.Κ. και 


ΚΕΡΚΥΡΑ -Σαμαρά 13Τ.Κ. 491 00 (0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 

(081) 396 223 



ΛΕΣΒΟΣ - Πλ. Κωνσταντινουπόλεως 




Τ.Κ. 811 00 Μυτιλήνη (0251) 46 888/47 533 

ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

Σε έντυπη μορφή 




• Για τα ΦΕΚ από 1 μέχρι 24 σελίδες 300 δρχ. (0,88 βυτο) 



• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 

ανά δσέλιδο ή μέρος αυτού. 




Σε μορφή Οϋ: 




Τεύχος 


ΔΡΧ. 

Ευπο 

Α' 


60.000 

176,08 

Β' 


70.000 

205,43 

Δ' 


50.000 

146,74 

Α.Ε. - Ε.Π.Ε. (μηνιαίο) 


20.000 

58,69 

Α', Β', Δ' (τριμηνιαίο) 


30.000 

88,04 


Η τιμή των ΟΩε παρελθόντων ετών προσαυξάνεται κατά 2.000 δρχ. (5,87 βατό) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 βυτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή Από το ΙπΙειτιεΙ 

Τεύχος Κ.Α.Ε. Προϋπολογισμού Κ.Α.Ε. εσόδου Κ.Α.Ε. Προϋπολογισμού Κ.Α.Ε. εσόδου 

2531_υπέρΤΑΠΕΤ 3512_2531_υπέρ ΤΑΠΕΤ 3512 



δρχ- 

βυΐΌ 

δρχ- 

θυι-ο 

δρχ- 

θυτο 

δρχ- 

θυΐΌ 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεων ΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε.Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 ουΓο) ανά έτος παλαιότητας. 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίβτηβί, με την καταβολή των 
αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























